Čekaju se rezultati istrage: vozaču pritvor a autobus na veštačenju - SDCafe.rs\nHome\tInfoHronika\tČekaju se rezultati istrage: vozaču pritvor a autobus na veštačenju\nNakon teške saobraćajne nesreće koja se dogodila pre nekoliko dana u Smederevu, istraga je još u toku.\nVozaču “Lastinog” autobusa koji je u direktnom sudaru udario u automobil marke “Pasat”, u kome su život izgubili, Miroslava Zdravković , Vitomir Antić, Saša Stanković određen je pritvor od 30 dana.\nU javnosti se spekuliše da je potencijalni uzrok nesreće kvar na upravljačkom i/ ili kočionim sistemu autobusa, međutim sa sada nema zvanične potvrde. Autobus se nalazi na veštačenju koje bi trebalo da utvrdi tačan uzrok ove strašne nesreće. Za sada se još uvek ne zna koliko će veštačenje trajati.\nKako prenose Večernje novosti, preduzeće “Lasta” je dalo saopštenje nakon nesreće u kome se kaže da: “Šestomesečni tehnički pregled na autobusu obavljen je 2. februara, a po propisima naredni je trebalo da bude obavljen 2. avgusta.\nU proteklih 30 dana na ovom autobusu nije prijavljen nijedan otkaz na sistemu kočenja i upravljanja”.\ncuita 15.07.2021 - 12:13\nStavite u pritvor onoga sto zagadjuje nase Smederevo iz Zelezare , godisnje premine preko 100 ljudi od bolesti koje izaziva zagadjeni vazduh.To nije celicno prijateljstvo nego prljava tehnologija izvezena iz Kine da truje Srbsku decu.


Ministarstvo za rad, zapošljavanje boračka i socijalna pitanja: Raspisani novi konkursi\nRaspisani novi konkursi\nBEOGRAD, 15. januar 2022 – Ministarstvo za rad, zapošljavanje boračka i socijalna pitanja raspisalo je nove konkurse:\nJAVNI POZIV ZA PODNOŠENJE PREDLOGA PROJEKATA IZ OBLASTI BORAČKO-INVALIDSKE ZAŠTITE U 2022. GODINI\nJavni poziv zainteresovanim udruženjima građana, osnovanim isključivo radi poboljšanja položaja boraca, vojnih invalida, civilnih invalida rata i porodica palih boraca i radi unapređenja oblasti negovanja tradicija oslobodilačkih ratova Srbije, da podnesu predloge projekata koji će biti finansirani iz budžeta Republike Srbije.\nPrioritet u ovom pozivu jeste unapređivanje socijalne uključenosti boraca, vojnih invalida, civilnih invalida rata i porodica palih boraca u Republici Srbiji, kroz: 1. Jačanje uloge udruženja boraca, vojnih invalida, civilnih invalida rata i porodica poginulih boraca u društvu; 2. Unapređenje učešća boraca vojnih invalida, civilnih invalida rata i porodica poginulih boraca u životu šire društvene zajednice; 3. Promociju tekovina oslobodilačkih ratova Srbije.\nRok za prijavu 2. februar 2022. godine.\nPROGRAMSKI KONKURS ZA UNAPREĐENJE POLOŽAJA OSOBA SA INVALIDITETOM U 2022. GODINI\nSredstva za ovaj konkurs obezbeđena su u okviru budžeta Republike Srbije u ukupnom iznosu od 250.000.000 dinara čime se obezbeđuje finansiranje programa ili nedostajućeg dela sredstava za finansiranje programa koji za cilj imaju poboljšanje položaja osoba sa invaliditetom kroz: 1. poboljšanje pristupačnosti informacija i otklanjanja komunikacijskih barijera; 2. sprovođenje stimulativnih i inkluzivnih programa radi što potpunijeg učešća osoba sa invaliditetom u životu šire društvene zajednice; 3. podizanje nivoa svesti zajednice i izgradnju kapaciteta organizacija radi stvaranja jednakih mogućnosti za što samostalniji život osoba sa invaliditetom.\nRok za prijavu 24. januar 2022. godine.\nJAVNI POZIV ZA PROJEKTE LOKALNE INFRASTRUKTURE\nJavni poziv je raspisan u okviru Programa Evropske unije za lokalni razvoj – EU PRO Plus – IPA 2020, koji finansira Evropska unija u iznosu od 40 miliona evra. Program vodi Ministarstvo za evropske integracije i Delegacija Evropske unije u saradnji sa ministarstvima Vlade Srbije, a sprovodi Kancelarija Ujedinjenih nacija za projektne usluge (UNOPS). Ministarstvo za rad, zapošljavanje, boračka i socijalna pitanja u svojstvu člana Upravnog odbora programa prati sprovođenje programa.\nInformacije o Javnom pozivu, dokumentacija za prijavljivanje i prijava za informativne sesije dostupni su na internet stranici programa EU PRO Plus, u sekciji Konkursi/Javni pozivi EUPRO+ (euproplus.org.rs)\nRok za prijavu je 31. januar 2022. godine, do 24:00 h.\nJAVNI POZV ZA PODNOŠENJE PREDLOGA PROJEKATA ZA ORGANIZACIJE ZA PODRŠKU POSLOVANJU\nInformacije o Javnom pozivu i dokumentacija za prijavljivanje dostupni su na internet stranici programa EU PRO Plus, u sekciji Konkursi/Javni pozivi EUPRO+ (euproplus.org.rs) .\nRok za prijavu je 2. februar 2022. godine.


Korupcija u Srbiji na najvišem nivou u poslednjih osam godina | Portal Moj Bečej - Bečejske opštine iz ugla građana!\nKorupcija u Srbiji na najvišem nivou u poslednjih osam godina\nJasna politička volja da se zakoni ne primene\nOvo globalno rangiranje zemalja po koruptivnim pojavama naziva se Indeks percepcije korupcije (CPI) i određuje se poenima, a Srbija je visoko u koruptivnim aktivnostima sa 38 od idealnih 100 poena – to je svrstava na neslavno 94. od 180 zemalja, sa čak pet poena manje od proseka.\nKako naglašavaju u Transparentnost Srbija, iako borba protiv korupcije sve vreme slovi kao jedan od državnih prioriteta, ocena Srbije ne prati takve ambicije.\n-Po oceni Transparentnosti, nazadovanje Srbije u istraživanjima o korupciji je očekivano imajući u vidu da je u mnogim oblastima dugogodišnje odsustvo političke volje da se antikorupcijski zakoni primene zamenila jasno iskazana ‘politička volja’ da se zakoni ne primene. To se naročito ogleda u nezakonitom upravljanju najvrednijim javnim preduzećima i u otvorenom promovisanju direktnih sporazuma za dobijanje najvrednijih poslova sa državom, umesto da se izvođači radova biraju kroz nadmetanje. Istovremeno, na percepciju o korupciji snažno utiče činjenica da javno tužilaštvo ne daje jasne odgovore na javno iznete i dokumentovane sumnje na korupciju. Pandemija kovid -19 je u tom smislu dodatno pogoršala stanje i ogolila već postojeće slabosti institucija i mehanizama za borbu protiv korupcije. To je naročito vidljivo u oblasti javnih nabavki, gde su svi podaci proglašeni za tajne, a građani i novinari, umesto uvida u dokumente, dobijaju samo neproverljive izjave zvaničnika, i to najčešće nenadležnih, navode u ovoj organizaciji.\nKako dodaju, koncentrisana politička moć i podrška građana za borbu protiv korupcije tokom proteklih godina nisu iskorišćeni za jačanje institucija i vladavine prava, što bi obezbedio da sistem odgovornosti funkcioniše bez obzira na postojanja „političke volje“, a pogotovo bez „političkog naloga“.\n-Raniji antikorupcijski planovi su ostali neispunjeni, a sa primenom sadašnjeg, revidiranog Akcionog plana za poglavlje 23 EU integracija iz jula 2020, se već značajno kasni. Slično tome, nije iskorišćena ni podrška međunarodnih organizacija za antikorupcijske reforme. Jasan signal nezadovoljstva iz EU zbog odsustva napretka u borbi protiv korupcije je upućen time što u 2020. nije otvoreno ni jedno novo pregovaračko poglavlje, poručuju u organizaciji Transparentnost Srbija.\nSrbija se, prema CPI, nalazi čak 26 poena iza proseka onog dela Evrope čiji deo želimo da postanemo.\nNa vrhu liste se nalaze Novi Zeland i Danska sa 88 poena, a na dnu Somalija i Južni Sudan sa 12. Među bivšim socijalističkim zemljama Evrope najbolje je plasirana Estonija sa skorom od 75, a od onih koje nisu članice EU to je Gruzija (56). Unutar bivše SFRJ, najbolja je plasiranaSlovenija sa 60. Kad je reč o regionu,bolje rezultate na CPI imaju Hrvatska (47) Crna Gora (45), Mađarska, Bugarska i Rumunija (44) dok su nešto gore od Srbije rangirane Albanija (36) i Bosna i Hercegovina i Severna Makedonija (35), kao i Kosovo, za koje se rade posebna istraživanja (36).\nOznake: Korona virusTransparentnost Srbija


Uspešna saradnja EBRD i EPS | EurActiv Serbia\nUspešna saradnja EBRD i EPS\nČlanovi Odbora direktora Evropske banke za obnovu i razvoj (EBRD) razgovarali su u Lazarevcu sa poslovodstvom „Elektroprivrede Srbije“ o realizaciji projekata investicije u RB „Kolubara“ i finansijskom restrukturiranju EPS-a, koje je podržala ta finansijska institucija.\nGlavna tema sastanka u Lazarevcu bila je status realizacije prvog „zelenog” projekta u JP EPS i RB „Kolubara”, najvećeg investicionog projekta u rudarstvu, koji se finansira kreditima EBRD i Nemačke razvojne banke (KfW). Na sastanku je rečeno da taj projekat nabavke nove proizvodne opreme za površinske kopove i sistema za upravljanje kvalitetom uglja doprinosi zaštiti životne sredine i efikasnijem poslovanju EPS.\nDirektori EBRD obavešteni su i o procesu reorganizacije kompanije, kao i o nastojanjima EPS da u koordinaciji sa državnim organima i resornim ministarstvima stvori uslove za dugoročno planiranje eksproprijacije, koja je prvi korak za otvaranje novih kopova. Posebno je naglašena važnost novog ugovorenog kredita od 200 miliona evra za finansijsko restrukturiranje JP EPS, koje bi dugoročno dovelo do podizanja korporativnih standarda, energetske efikasnosti i poboljšanja zaštite životne sredine.\nPredstavnici mesnih zajednica Zeoke i Vreoci istakli su da su zadovoljni su dobrom saradnjom sa kompanijom u poslednje dve godine, tokom kojih su ispunjeni svi dogovori. Saglasni su sa planom JP EPS za raseljavanje stanovništva u narednom periodu i da je eksproprijacija domaćinstava iz ovih naselja u obostranom interesu, kako stanovnika ovih sela, tako i JP EPS.\nSaopštenje JP EPS\nEPS u zaštitu životne sredine do 2025. ulaže oko milijardu evra\nNastavak reorganizacije - EPS Snabdevanje pripojeno EPS-u


Vesti online / Sport / Fudbal / Bejl ostaje u Totenhemu\nBejl ostaje u Totenhemu\nFudbaler Totenhema Geret Bejl je produžio ugovor sa "mamuzama", a zarađivaće 150.000 funti nedeljno, prenose britanski mediji.\nOstaje u Totenhemu: Geret Bejl\nTrener Totenhema Andre Viljaš Boaš je rekao ranije danas da klub mora da zadrži napadača Gereta Bejla ako misli da napreduje i ostvari bolje rezultate sledeće sezone.\nTotenhem ove sezone nije uspeo da osvoji četvrto mesto u Premijer ligi i izbori plasman u Ligu šampiona, pa će igrati u Ligi Evrope, a u klubu su naveli da naredne sezone žele da pojačaju ekipu kako bi izborili plasman u najjači evropski kup.\nBritanski mediji su špekulisali da su za Velšanina zainteresovani evropski velikani poput Reala iz Madrida i Mančester junajteda, a po novom ugovoru Bejl će Totenhem moći da napusti na kraju sledeće sezone za 50 miliona funti.\nVelšanin je ove sezone odigrao 44 utakmice za Totenhem i dao je 26 golova u svim takmičenjima, a engleska Premijer liga ga je proglasila za najboljeg igrača sezone.\nFUDBAL Šervud: Evropa otišla zajedno sa Bejlom\nFUDBAL Prvi put posle 2002. Mančester - Arsenal u radni dan


RTV Pannon potpisala ugovor sa Edukativnim centrom iz Novog Sada\nEdukativni centar iz Novog sada se skoro deset godina bavi obukom i prekvalifikacijom odraslih. Cilj ove ustanove, čiji je osnivač Pokrajinska vlada, je prenošenje novih znanja i kvalifikacija radi lakšeg zapošljavanja i razvoja preduzetništva.\nU programu Edukativnog centra u Novom Sadu postoji blizu šezdeset akreditovanih kurseva. U poslednje vreme su najpopularniji kursevi koji se bave IT naukama, programiranjem i dizajnom internet sadržaja.\nKristina Pastor, saradnik iz Subotice, Edukativni centar iz Novog Sada: „Suština programa za obrazovanje odraslih je da uvek bude veoma fleksibilan i da se prilagođava potrebama. U slučaju RTV Pannon-a, sada ćemo zajednički realizovati program obuke odraslih, koji će pomoći zaposlenima da ubrzaju svoju digitalnu pismenost i rad na računaru."\nNovi Sad je 2010. godine imao visoku stopu nezaposlenosti. Pokrajinska vlada je osnovala Edukativni centar sa ciljem povećanja zaposlenosti, i to kroz obuku i prekvalifikaciju lica koja se nalaze na evidenciji Nacionalne službe za zapošljavanje.\nMarinko Kresoje, koordinator, Edukativni centar iz Novog Sada: „Ideja je da se lakše dođe do posla nakon završene obuke u Edukativnom centru. Naravno, nisu sve obuke takve, tako isprofilisane da bi se mogli odmah zaposliti polaznici, ali je usmerenje ka tome da svaki polaznik dobije dovoljno znanja i veština kako bi mogao lakše da dođe do posla."\nObuke koje traju od tri nedelje do tri meseca su potpuno besplatne. One podrazumevaju teorijsku i praktičnu obuku. Neke od njih, kao što je recimo učenje jezika, mogu se učiti i preko interneta, ali se obuka za bravura, recimo zavarivanje, odvija u dobro opremljenim radionicama.\nAleksandar Ašonja, direktor Edukativnog centra iz Novog Sada: „Uglavnom kod nas dolaze lica sa čitave teritorije Vojvodine. Ukoliko se radi o licima koja su sa teritorije Grada Novog Sada i opština koje gravitiraju ka Gradu Novom Sadu, oni obično imaju pravo samo na obuku. Ukoliko se radi o licima koja dolaze iz udaljenijih opština sa teritorije Vojvodine, za takva lica organizujemo smeštaj, ovde u Edukativnom centru."\nEdukativni centar sarađuje sa Nacionalnom službom za zapošljavanje, preko koje dolazi većina polaznika, i koja kasnije pruža pomoć prilikom zapošljavanja.\n17:14, Frissítve: 17:54\n14:19, Frissítve: 17:53\n20:06, Frissítve: 14:22\n18:00, Frissítve: 18:06\nCilj Saveza vojvođanskih Mađara na izborima i u Mađarskoj i u Srbiji jeste da ostvarimo rezultate koji će potvrditi naše političke interese, rekao je predsednik Skupštine Vojvodine i lider SVM-a.


Poštovani korisnici, Ono što smo dugo očekivali ugledalo je svjetlo dana - YubiKey Bio Serija, prvi YubiKey sigurnosni ključ koji podržavaju biometrijsku provjeru autentičnosti. YubiKey Bio prvi put j...\nPoštovani korisnici, Ovo ljeto započnite svoju IT karijeru te iskoristite odlične popuste za specijalizirane online IT edukacije/radionice namijenjene svim uzrastima polaznika koji se žele upoznati sa...\nPoštovani korisnici, kako bismo olakšali komunikaciju tokom ljeta koje je pred nama, svim korisnicima integrisanih i kombinovanih paketa usluga sa mobilnom telefonijom od 25.05.2021. smo omogućili nov...\nPoštovani korisnici, Pozivi prema Covid call centru Doma zdravlja KS sada su besplatni za sve rezidencijalne i poslovne korisnike Logosofta koji pozivaju iz fiksne mreže Logosofta. Jedinstveni broj Co...\nLogosoft IT Summer School - august 2020\nLogosoft Edukacija je tokom ljeta kreirala Logosoft IT Summer School 2020, online školu IT tehnologija koja je prigodna za djecu osnovnog i srednjeg obrazovanja, studente ili početnike u IT karijeri k...\nPoštovani korisnici, Usluga Robocaller je usluga automatskog pozivanja (biranja) telefonskih brojeva koja omogućava automatsko slanje unaprijed snimljenih audio poruka. Super brza i jednostavna za kor...\nRTS 1 i RTS 2 sada u HD verziji\nPoštovani korisnici, Kanale RTS 1 i RTS 2 od sada možete gledati u HD verziji, a dostupni su svim korisnicima, osim korisnicima LoGO! Light paketa. Kanali su dostupni na pozicijama 052 i 053 u sklopu ...\nMnogi poslovni i zabavni događaji, sajmovi, konferencije, koncerti, korporativni i marketinški događaji te prezentacije proizvoda trebaju garanciju da svaki učesnik ima dostupnu, visoko kvalitetnu i p...\nNovi paket kanala - Cinestar Premiere HD\nPoštovani korisnici, Obavještavamo vas da smo izvršili dopunu Cjenovnika usluga sa novim TV paketom pod nazivom CineStar Premiere HD po cijeni od 7,00 KM sa PDV-om mjesečno. Navedeni paket je uključen...\nLogosoft zapošljava - Sistem administrator\nŽelite li se pridružiti ICT kompaniji sa preko 20 godina iskustva u ICT sektoru i lideru na tržištu BiH? Kompanije Logosoft raspisuje konkurs za popunu sljedećeg radnog mjesta: 1. Sistem administrator...\nPrivremeni prekid Sport Klub kanala\nPoštovani korisnici, Ovim putem vas obavještavamo da je Logosoft 31.12.2015. godine u 23:59 morao da prekine sa distribucijom Sport Klub kanala, zbog isticanja ugovora o regulisanju autorskih prava iz...


Rusija i Kina uložile veto na rezoluciju o Siriji - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Pojma nema, a svira Sjećanje na budućnost Protest prosvjetnih radnika u Sarajevu Sedmica u slikama: 12.- 18. maj 2013. Stranica TV LibertyRSE na YouTube-uFoto galerijeVideo Vijesti Rusija i Kina uložile veto na rezoluciju o Siriji Printajte Veličina slova - + 04.02.2012 Rusija i Kina su u subotu u Savetu bezbednosti Ujedinjenih nacija (UN) ulaganjem veta sprečile da se usvoji rezolucija kojom se predsednik Sirije Bašar Asad poziva da podnese ostavku, javljaju svetski mediji.\nOstalih 13 članica Saveta bezbednosti, uključujući SAD, Francusku, Veliku Britaniju, glasali su za rezoluciju čiji je cilj zaustavljanje nasilja u Siriji, javlja Asošijeted pres (AP).\nDo glasanja je došlo pošto su sirijske trupe zasule artiljerijskom i minobacačkom vatrom grad Homs, što je, prema izveštajima aktivista za ljudska prava iz Sirije, izazvalo smrt više od 200 ljudi.\nKako javlja Bi-Bi-Si (BBC), u međuvremenu je jedna od aktivističkih grupa smanjila broj poginulih na 55.\nPrethodni pokušaj usvajanja rezolucije u oktobru je propao nakon što su Kina i Rusija uložile veto. Nova verzija teksta rezolucije, koja je odbijena danas, osuđuje režim u Damasku, ali predstavlja i kompromis u odnosu na zahteve Rusije koja se protivi Asadovom odlasku sa vlasti.\nMinistar spoljnih poslova Rusije Sergej Lavrov i šef strane obaveštajne služne Mihail Fradkov putuju u utorak u Siriju, gde će se sastati sa predsednikom Asadom, javlja Bi-Bi-Si (BBC).


NEOPHODNO USPOSTAVLJANJE VRHOVNOG SUDA BIH\nReforma javne uprave u BiH preduslov je za bilo koju drugu reformu - rečeno je u Sarajevu na konferenciji posvećenoj reformskim procesima u BiH.\n- BiH kasni s implementacijom reformi, ali ako donosioci političkih odluka krenu u implemetaciju uvijek se može napredovati. U oblasti poljoprivrede i ruralnog razvoja nedavno je usvojen starteški dokument na nivou BiH, također u oblasti energetike usvojena je okvirna strategija - izjavio je projektni kordinator i direktor Pravnog instituta u BiH Muhamed Mujakić.\n- Osnovni cilj reforeme u zdravstvu bi bio rješavanje nagomilanih dugova u toj oblasti. Uspjeh reforme zavisi od više faktora, od konsolidacije ekonomskog sektora, jačanja primarne zdravstvene zaštite, jačanja prava pacijenata, ljekarskih komora, farmaceutskog sektora i dr. – dodala je Bihorac-Kučuk.\nJedan od osnovnih problema s kojima se suočava stanovništvo, po riječima Edise Trumić s Farmaceutskog fakulteta Tuzla, jeste neravnomjerna zdravstvena usluga zbog fondova zdravstvenog osiguranja koji su na kantonalnim nivoima.\n- Postoji problem nejednake zdravstvene usluge u smislu da pacijent koji je npr. u Širokom Brijegu ili Orašju nema jednak pristup zdravstvenim uslugama kao onaj koji je u nekom većem centru kao što su Tuzla, Sarajevo i sl. U narednom periodu multisektorskim pristupom treba da se riješi taj problem tako da pacijenti sa područja Federacije, ali i BiH imaju jednaku uslugu - navela je Trumić.\n- Ovdje su mladi ljudi na intrerdisciplinarnoj osnovi, timski ponudili analize, preporuke i jednu vrlo zanimljivo znanje koje može poslužiti onima koji pripremaju i donose odluke, dakle za vlade, parlamente - ukazao je Pejanović.\nU ovom istraživanju i analizi reformskih procesa, kako je ukazao jedan od autora dokumenta Miroslav Živanović, konstatovali su da je reforma javne uprave jedan od najdugotrajnijih reformskih procesa u BiH, što je u suprotnosti s prioritetom koji reforma javne uprave kao takva treba da ima.


RTS\t20.10.2018 20:50\n"Glasovi mladih ljudi nisu se čuli tokom kampanje za referendum, ali njihovi glasovi čuju se danas jasno i glasno", rekao je Kan, a prenosi Independent.\nDemonstranti su rekli da se boje da Britanija neće postići dogovor o Bregzitu, kao i o potencijalnom uticaju na mir u Irskoj i u ekonomiji, prenosi Gardijan.\nLaburistički član parlamenta Čuka Umuna rekao je na protestu da je Vlada Britanije od početka debate o Bregzitu pokušavala da podeli Ujedinjeno Karaljevestvo na više delova, jedne protiv drugih.\nOko hiljadu mladih aktivista vodilo je takozvani "marš za budućnost" od Park Lanea do skupa na Parlamentarnom trgu.\nOvo je druga najveća demonstracija u Velikoj Britaniji od 2003. godine kada su Britanci izašli na ulice i prostestovali protiv rata u Iraku, prenose britanski mediji.


Grad Vršac kontinuirano radi na prevenciji i suzbijanju nasilja - eVršac\nPovodom Međunarodnog dana borbe protiv nasilja nad ženama, Grad Vršac i ove godine podseća i apeluje da je nasilje širok i ozbiljan društveni problem koji predstavlja krivično delo i da se preko nadležnih službi kontinuirano radi na prevenciji i suzbijanju nasilja.\nSrbija se i ove godine priključuje globalnoj kampanji „16 dana aktivizma protiv nasilja nad ženama“, koja će trajati od 25. novembra do 10. decembra, povodom koje će znamenitosti u gradovima biti osvetljene narandžastom bojom i svetleće tokom 16 dana, kako bi se skrenula pažnja na ovoj važan problem u društvu. U našem gradu tim povodom biće osvetljen Centar za socijalni rad. Žrtva nasilja može biti svako, bez obzira na ekonomski položaj, obrazovanje, nacionalnost, socijalni status, uzrast,pol, etničku pripadnost. Izuzetno je važno raditi na prevenciji i razvijanju svesti, još kod najmlađe populacije, o nasilju kao neprihvatljivom obliku ponašanja, razvijati nulta toleranciju na bilo koji oblik nasilja, učiti ih konstruktivnim socijalnim veštinama kao alternativu nasilnim oblicima ponašanja i asertivnoj komunikaciji. Deca koja odrastaju u nasilničkim porodicama usvajaju takve modele ponašanja, a bez uviđanja i osvešćivanja o problemu i razvijanja konstruktivnih veština odbrane, postaju najčešće nasilnici ili žrtve nasilja, nesvesno primenjujući naučene obrasce ponašanja,izjavila je članica Gradskog veća za socijalna pitanja, Maja Ristić Lažetić.\nCentar za socijalni rad Grada Vršca ima mobilni tim za hitne intervencije, koji se finansira iz budžeta Grada i uključeni su svi stručni radnici. Ovom uslugom korisnicima je dostupna pomoć u bilo koje vreme, naročito u hitnim slučajevima.\nSaradnja između policije, Osnovnog javnog tužilaštva i Centra za socijalni rad rezultira brzim i efikasnim izmeštanjem nasilnika iz porodice u situacijama visokog rizika po bezbednost žrtve, što pre nije bio slučaj, jer se uglavnom žrtva izmeštala od nasilnika. Korisnici koji se nađu u stanju hitnog zbrinjavanja, smeštaju se u prihvatnu stanicu. Troškovi smeštaja finansiraju se iz budžeta Grada Vršca. U okviru Centra za socijalni rad postoji i savetovalište za predbračne, bračne i porodične odnose gde se obavlja savetodavni rad sa korisnicima, kada postoji problem u porodičnom ili bračnom funkcionisanju. U savetovalištu se pored osnaživanja i rada sa žrtvama nasilja primenjuje i grupni rad sa počiniocima nasilja, što je od izuzetnog značaja za promenu ponašanja i funkcionisanja čitave porodice, istakla je direktorka Centra za socijalni rad, Mirjana Knežević.\nKošarkaši Vršca savladali Napr


SAČUVANA RADNA MJESTA: ‘Klaudija’ iz Nevesinja nastaviće proizvodnju | Hercegovina Press\nSAČUVANA RADNA MJESTA: ‘Klaudija’ iz Nevesinja nastaviće proizvodnju\nVlada Republike Srpske preko Kompenzacionog fonda uplatila je 160.000 KM tekstilnom preduzeću “Klaudija” iz Nevesinja kao finansijsku pomoć za saniranje posljedica izazvanih virusom korona. Iz ovih sredstava za 96 radnika biće isplaćena majska plata i doprinosi do kraja 2020. godine.\nNačelnik opštine Milenko Avdalović izrazio je zahvalnost Vladi RS koja je prihvatila zahtjeve lokalne uprave, narodnog poslanika Ilije Tamindžije i preduzeća “Klaudija” da se pomogne ovom kolektivu da prevaziđe trenutne probleme oko plasmana proizvoda u zapadnu Evropu.\n“Imali smo više sastanaka u Banjaluci sa najvišim predstavnicima republičke vlasti na kojima smo razmatrali kako da ovu fabriku održimo u životu i sačuvamo radna mjesta”, kaže Avdalović. On je rekao da su od italijanskog vlasnika dobili uvjeravanje da će pokrenuti proizvodnju čim se stabilizuje situacija na tržištu poremećena globalnom pandemijom.\nDirektor preduzeća “Klaudija” Slavenko Ćeklić naglašava da je pomoć Vlade RS potvrda da se i dalje ozbiljno računa na ovaj kolektiv sa dugogodišnjom tradicijom proizvodnje košulja. On je izrazio očekivanje da će se fabrika vrlo brzo vratiti u standardne okvire poslovanja.


Poseta Bukoru - RTV Šabac\n15. januar 13:36\nAleksandar Pajić, gradonačelnik Šapca juče je posetio najudaljenije selo grada Šabac, Bukor, i obišao domaćinstva sa najvećim brojem dece. Reč je o porodicama sa troje i četvoro dece koje su odlučile da ostanu na svojim imanjima.\nNovogodišnje paketiće i poklone od grada Šapca dobili su najmlađi čalnovi porodica Mijailović i Damnjanović u Bukoru. Ove porodice sa troje i četvoro dece, žele da ostanu u Bukoru i nastave sa bavljenjem poljoprivredom. Aleksandar Pajić, gradonačelnik Šapca prilikom posete Bukoru, razovarao je sa starijim meštanima o mogućnostima za unapređenje života u ovom pocerskom selu. „Najmlađima sam poklonio slatke poklone za novogodišnje praznike, a sa starijim članovima porodice razgovarao sam o načinu na koji Grad Šabac može pomoći da u narednom periodu ostvaruju još veće prihode, da šire svoje porodice i ostanu na selu. Nijedan stanovnik Grada Šapca ne sme i ne može biti zaboravljen u 21. veku”, rekao je Pajić.\nEkipa Televizije Šabac nije ispratila posetu gradonačelnika Šapca u Bukoru, zbog stanja na putevima ka ovom pocerskom selu. Regionalni put Šabac-Krupanj je bio očišćen, ali put ka Krivaji i Bukoru nije. Put ka ovim pocerskim selima bio je prekriven snegom, mašina Jugokopa Podrinje koja je izašla na teren kako bi radila na raščišćavanju nanosa, kako su nam rekli – se pokvarila, te nisu mogli ovu deonicu da čiste. Na uzbrdicama i nizbrdicama na kolovozu je bilo leda, te smo zbog bezbednosti svih nas, nakon 15 minuta pokušavanja da dođemo uzbrdo do Bukora morali da odustanemo.\nU okviru Projekta ,,Jačanje kapaciteta lokalne i romske zajednice na teritoriji grada Šapca za inkluzivne prosece – UKLJUČIMO SE", danas je održana...\nNa teritoriji Mačvanskog okruga juče je potvrđeno 60 pozitivnih uzoraka na Kovid 19 - od toga u Šapcu - 26. Novoobolelih u Loznici je 11, Ljuboviji...\nSa ciljem praćenja masovne imunizacije, načelnik Mačvanskog upravnog okruga Vladan Krasavac juče je o aktuelnoj epidemiološkoj situaciji razgovarao sa...\nInfektolog Dragan Delić: U Hipokratovoj zakletvi nema kafića\nPonovo imamo neblagovremeno donošenje mera protiv koronavirusa i pokušaj da se balansira između ekomonije i zdravlja ljudi, rekao je za list Danas,...


- Visokokvalitetna štampa na rolo zavesama po Vašem izboru\nAlma Viva za Vas izrađuje i ugrađuje rolo zavese od najkvalitetnijih platana, uz širok spektar boja i dezena. U zavisnosti od Vaših potreba izrađujemo rolo zavese od materijala različitih debljina sa različitim nivoima transparentnosti:\n- Rolo zavese koje propuštaju dnevnu svetlost i na idealan način obezbeđuju intimu Vašem prostoru, štite od štetnih uticaja sunčevih zraka, pružaju prijatan ambijent u prostorijama gde provodite svoje vreme.\n- Rolo zavese koje ne propuštaju svetlost (takozvane Black-out zavese), na efikasan način obezbeđuju odsustvo dnevne svetlosti i prodor svetlosti koju stvaraju automobili, ulična rasveta i sl. u večernjim satima. Mogu se montirati u bilo kojim prostorijama ali su svoju najbolju primenu pokazale u spavaćim sobama i poslovnim prostorijama gde je odsustvo svetlosti potrebno za neometan rad (fotografski studio, prostorije sa računarima...)\nNaše rolo zavese imaju ugrađene mehanizme uz pomoć kojih se na jednostavan način vrši kontrola i njihovo podešavanje, materijali od kojih se izrađuju zadovoljavaju najveće evropske standarde.\nNudimo Vam sjajna rešenja, kvalitet i odlične cene koje će se na najbolji mogući način uklopiti sa Vašim idejama i budžetom.\nRolo zavese predstavljaju posebno prilagodivo i efikasno rešenje za velike i male prozirne površine, bez obzira da li su one jednostavnog ili kompleksnog oblika. Prelepe i čiste teksture materijala od kojih su napravljene obezbediće Vašem enterijeru harmoniju u kojoj ćete prosto rečeno uživati.


NACIONALNI PARK “DRINA” STAVITI NA TURISTIČKU KARTU SRPSKE - Glas Zvornika\nNACIONALNI PARK “DRINA” STAVITI NA TURISTIČKU KARTU SRPSKE\nSREBRENICA – Vršilac dužnosti direktora Nacionalnog parka “Drina” Srebrenica Bojan Josipović informisao je danas ministra za prostorno uređenje, građevinarstvo i ekologiju Republike Srpske Srebrenku Golić o aktivnostima u ovom parku, te istakao da je trenutno akcenat na promotivnim aktivnostima kako bi ovo zaštićeno područje izuzetnih vrijednosti dobilo zasluženo mjesto na turističkoj karti Srpske i regiona.\nJosipović je na sastanku u Banjaluci, kojem je prisustvovao i načelnik opštine Srebrenica Mladen Grujičić, istakao i odličnu saradnju sa Nacionalnim parkom “Tara” u Srbiji, te Golićevu upoznao o aktuelnostima u vezi sa projektom uspostavljanja prekograničnog rezervata biosfere “Drina” pod zaštitom Uneska.\nOn je naveo da se u okviru saradnje sa Nacionalnim parkom “Tara” vrši evidentiranje endemskih vrsta u Nacionalnom parku “Drina”, te da je evidentirana biljka pančićeva /srpska/ režika, za koju se smatralo da je izumrla.\nJosipović je Golićevu obavijestio da je u toku izrada posebne šumsko-privredne osnove Nacionalnog parka “Drina”, za čiju izradu je potpisan ugovor sa Istraživačko-razvojnim centrom preduzeća “Šume Republike Srpske”.\nNa sastanku je bilo riječi i o planu upravljanja za Nacionalni park “Drina”, čija izrada je planirana u 2022. godini, na prijedlog Ministarstva za prostorno uređenje, građevinarstvo i ekologiju u okviru UNDP-ovog projekta jačanja finansijske održivosti zaštićenih područja kroz unapređenje turizma i jačanje partnerstva sa privatnim sektorom.\nPlan upravljanja se donosi za period od 10 godina i njime se određuje način sprovođenja zaštite, korištenja i upravljanja zaštićenim područjem, smjernice i prioriteti za zaštitu i očuvanje prirodnih vrijednosti, kao i razvojne smjernice, a posebno će biti uzeta u obzir otpornost ekosistema i mjere prilagođavanja na klimatske promjene.\nGrujičić je sa direktorom Fonda za zaštitu životne sredine i energetsku efikasnost Republike Srpske Srđanom Todorovićem potpisao i ugovor o realizaciji projekta “Instalacija novih EE sistema javne rasvjete u opštini Srebrenica”, za koji će Fond izdvojiti 100.000 KM.\nGrujičić je Golićevoj zahvalio za podršku koju Ministarstvo i ona lično pružaju Nacionalnom parku “Drina”, kao značajnom turističkom i privrednom resursu opštine Srebrenica, ali i za ukupnu podršku razvoju ove opštine u okviru resornih nadležnosti.


DF ponudio DPS-u da formiraju vladu\nTakozvana velika koalicija DPS-a i DF-a bi, kako se nezvanično tvrdi, mogla trajno da stabilizuje političke prilike u crnogorskom društvu, koje su u proteklih nekoliko mjeseci bile na nezavidnom nivou\nS. S. / Gradski.me 12.03.2022\nCRNA GORA DF ponudio DPS-u da formiraju vladu\nDa li se nazire velika koalicija?\nČelnici Demokratskog fronta jučer su ponudili Demokratskoj partiji socijalista da zajedno formiraju novu vladu Crne Gore, potvrđeno je crnogorskoj Gradskoj televiziji iz više diplomatskih izvora.\nPrema saznanjima Gradske televizije, u tu vladu bi ušle i stranke nacionalnih manjina.\nTakozvana velika koalicija DPS-a i DF-a bi, kako se nezvanično tvrdi, mogla trajno da stabilizuje političke prilike u crnogorskom društvu, koje su u proteklih nekoliko mjeseci bile na nezavidnom nivou.\nIz DF-a danas nisu željeli da komentarišu ovu informaciju, a iz DPS-a je nezvanično rečeno da je ta stranka čvrsto opredijeljena za euroatlantski put Crne Gore i da će tako i ostati. U tom smislu, kažu, isključen je bilo kakav savez sa strankama suprotne orijentacije.\nPodsjećamo, predsjednik Crne Gore Milo Đukanović je 3. marta uputio Skupštini prijedlog za mandatara za sastav Vlade, na čijem bi čelu trebalo da bude lider GP URA Dritan Abazović.\nPredsjednik Đukanović raspisao: Prijevremeni izbori u Tivtu 5. juna\n12.03.2022 u 16:09\nVlada Crne Gore prihvatila prijedlog Đurovića o ukidanju PDV-a za ulje i brašno\n12.03.2022 u 15:36\nCrna Gora Milo Đukanović Andrija Mandić


Potpisan memorandum o saradnji na realizaciji projekta Ponosni market RS\nFoto: N.N. | Potpisan memorandum o saradnji na realizaciji projekta Ponosni market RS\nN.N. 20.01.2021 12:46\nBANJALUKA - U prostorijama Područne privredne komore Banja Luka danas je potpisan memorandum o saradnji na realizaciji projekta "Ponosni market RS", što je veoma značajno za sve porodice koje imaju male poljoprivredne obrte ili bez registracije obavljaju svoju djelatnost.\nMemorandum su potpisali predsjednik Područne komore, mr Goran Račić i predsjednik Fondacije "Za porodicu" dr Dragan Dakić.\nMemorandumom je predviđeno da Komora podrži aktivnosti na realizaciji projekta tako što će, između ostalog, staviti svoje materijalne i nematerijalne resurse na raspolaganje Fondaciji.\nGlavni ciljevi projekta su da 1) proizvođačima prehrane i zanatskih proizvoda iz reda porodica sa troje i više djece omogući plasman roba na tržište i da 2) porodice sa troje i više djece dobiju popust na prehrambene proizvode.\nImajući u vidu da prehrana čini najznačajni udio u potrošačkoj korpi od preko 35 %, kao i to da je nedostatak povezanosti sa tržištem glavna prepreka većine proizvođača iz ciljane grupe jasno je da će ovaj projekat dodatno osnažiti i proizvođače i potrošače iz reda Ponosnih porodica. Projektom je predviđeno da Fondacija pruži pravnu, administrativnu i tehničku podršku svim Ponosnim proizvođačima da svoju djelatnost registruju ukoliko već nisu kao i da im pomogne u aplikaciji za domaće i strane grantove kako bi uvećali svoje proizvodne kapacitete i bolje se pozicionirali na tržištu.\nNeki od očekivanih efekata ovog projekta su stimulacija domaće proizvodnje i kupovine domaćih proizvoda, smanjenje migracionih tendencija i ublažavanje negativnih efekata pandemije korona virusa.


Krivokapić omogućio opozicionarima sastanak sa Josipovićem\nRanko Krivokapić i Ivo Josipović, danas u crnogorskom parlamentu u Podgorici.\nPredsjednik Skupštine Crne Gore Ranko Krivokapić upriličio je danas sastanak sa hrvatskim predsjednikom Ivom Jospovićem prisustvom predstavnika svih ključnih političkih partija u Crnoj Gori.\nSastanku sa Josipovićem su prema pouzdanjim saznanjima Portala Analitika prisustvovali uz Krivokapića i politički direktor Demokratske partije socijalista Tarzan Milošević, predsjednik Demokratskog fronta Miodrag Lekić, potpredsjednik Socijalističke narodne partije Neven Gošović i predsjednik Pozitivne Crne Gore Darko Pajović. Gošović je prisustvovao sastanku umjesto predsjednika te partije Srđana Milića koji je na službenom putu van Crne Gore.\nJosipović je danas ranije nakon sastanka sa Vujanovićem, rekao da nije bilo inicijative za sastanak sa opozicijom ali je dodao da bi se sa opozicijom sastao ukoliko bi to bio susret između institucija.\n"Nije bilo inicijativa za takvim sastankom, a da ih je bilo ne bih se sastao jer su državni sastanci, susreti između institucija, sa predsjednikom, premijerom i predstavnicima parlamenta gdje je opozicija. Dakle, te stranke su zastupljene u instituciji sa kojom se sastajem“, rekao je ranije danas Josipović komentarišući izjavu lidera Demokratskog fronta, Miodraga Lekića, koji je kazao da je razočaran što se hrvatski predsjednik neće sastati sa predsjednicima opozicije, već sa, kako je naveo, huškačima napada na Dubrovnik.


Super Odmor - Letovanje 2019 - Crna Gora, Petrovac, Castellastva - Ponude - Smeštaj - Apartmani\nSuperodmor - Ponude - Crna Gora - Petrovac\nLokacija: Nalazi se u malom primorskom gradu Petrovcu, okružen raskošnim zelenilom bujnog mediteranskog rastinja, u blizini plaže. Hotel je 2014. godine potpuno renoviran i sada je jedan od najbolje opremljenih hotela u svojoj kategoriji u Crnoj Gori.\nSadržaj: Hotel poseduje recepciju, restoran kapaciteta 300 mesta, aperitiv bar, mini teretanu na otvorenom i u zatvorenom prostoru u hotelu, prostor za decu (igraonica) na otvorenom i u zatvorenom delu hotela (sa rekvizitima za decu). Hotel poseduje spoljašnji bazen kao i sopstveni parking ograničenog kapaciteta koji se naplaćuje.\npavlaz - 25.06.2011 - 11:11h\nukoliko zelite da dnevno predjete 100 stepenika do sobe,obavezno posetite ovaj HOTEL. Isti takodje poseduje sopstvenu farmu mrava,tako da, ako zelite da vidite ove umiljate zivotinjice po krevetu,zavesama i stolu u sobi nemojte...\nRestoran TV sala Bazen Parking aperitiv bar recepcija igraonica


U Futogu krov nad glavom dobijaju 152 izbegličke porodice - Novi Sad\nU Futogu krov nad glavom dobijaju 152 izbegličke porodice\n09:03:00 15.03.2021, Komentara: 1\nNovi Sad – Na jesen će 152 izbegličke porodice iz BiH i Hrvatske, koje imaju prebivalište na teritoriji Novog Sada, dobiti krov nad glavom u Futogu. Time će njihovo stambeno pitanje biti trajno rešeno.\nGradonačelnik Novog Sada Miloš Vučević najavio je da će do leta biti završeni objekti, a da se useljenje očekuje na jesen.\n- Krećemo ove godine sa još jednom lokacijom u Veterniku. Ukupno 552 stana će biti obezbeđena za izbegla lica. Govorim o novim stanovima - rekao je Vučević i zahvalio se Evropskoj uniji na pomoći.\nIzgradnja ovih stanova je potprojekat 8 Regionalnog stambenog programa (RSP) koji je zajednički program Republike Srbije, Bosne i Hercegovine, Crne Gore i Republike Hrvatske. Najveći deo sredstava usmerenih na finansiranje RSP-a stigao je iz donatorskog Fonda RSP-a u kom je najveći donator Evropska unija. Za ovu investiciju, iz Fonda RSP-a, kojim upravlja Banka za razvoj Saveta Evrope, izdvojen je 4,1 milion evra.\nU donaciji za finansiranje ovog projekta učešće imaju i Sjedinjene Američke Države, Nemačka, Norveška, Italija, Švajcarska, Danska, Turska, Luksemburg, Španija, Kipar, Češka, Mađarska, Rumunija i Slovačka. Podršku programu pružaju OEBS i UNHCR.\nDrago mi je sto neko misli na izbeglice, izbegla sam u Novi sad sa tri sina nikad nisam nista dobila kao izbeglica. Neko dobije koje starosedeoci a ja, ni moji sinovi nista dali moze neko dami se javi iz komersijat za izbeglice.


RTCG - Radio Televizija Crne Gore - Nacionalni javni servis :: Društvo :: Najkomplikovanije operacije kičmenog stuba u KCCG\nERAKOVIĆ 10. 04. 2019. 14:40 >> 14:46 1\nNajkomplikovanije operacije kičmenog stuba u KCCG\nNajkomplikovanije operacije kičmenog stuba, za koje su pacijenti upućivani u zdravstvene sisteme van Crne Gore, radiće se u Kliničkom centru Crne Gore (KCCG), saopštio je direktor te zdravstvene ustanove, Jevto Eraković.\nOn je na konferenciji za novinare kazao da će jedan od najeminentnijih evropskih ortopeda, turski stručnjak, Čagataj Ozturk ubuduće raditi kao konsultant u KCCG.\n"Najkomplikovanije operacije kičmenog stuba za koje smo do sada bili primorani da pacijente šaljemo u zdravstvene sisteme van Crne Gore, radićemo u KCCG", rekao je Eraković.\nPrema njegovim riječima, taj aranžman podrazumjeva ne samo rad Ozturka, već i edukaciju crnogorskih ljekara, tako da će moći samostalno, uz podršku konsultatnta, da odrade intervencije koje su jedne od najkompleksnijih ortopedskih operacija.\nOzturk je kazao da će se na ovaj način povećati nivo zdravstvene zaštite pacijenata kojima su potrebne te vrste intervencija.\n"Srećan sam što mogu da podijelim znanje iz spinalne hirurgije sa crnogorskim ljekarima. U prvom slučaju koji je rađen impresioniram sam infrastrukturom i ljudima sa kojima sam sarađivao", naveo je on.\nOzturk je rekao da očekuje da će u sljedećim procedurama koje se budu radile biti sve bolji, jer se radi o intervencijama spinalnih deformacija koje su jedne od najkomplikovanijih.\n"Vjerujem da ćemo jedni od drugih učiti i saznati još mnogo stvari", dodao je on.\nOrtoped Nermin Abdić kazao je da se prva operacija koju je izveo Ozturk, sa kolegama iz KCCG, odnosila na ozbiljnu povredu kičmenog stuba, koja je zahtijevala višesatni rad, kao i da se taj pacijent dobro osjeća.\nPrema njegovim riječima, osim te operativne intervencije, Ozturk će izvesti još jednu operaciju na kičmenog stubu, koja se odnosi na povredu zahtjevnog segmenta, grudnog dijela, kao i jednu tumorsku promjenu na kičmenom stubu.\nAbdić je rekao da bi trebalo već od jula da sva stanja kada je u pitanju deformitet kičmenog stuba, a to su najviše skolioza ili krivine na kičmi, budu liječene u KCCG.\n"Za sve nas, a posebno za kolege koje se bave patologijom kičmenog stuba, značajno je da pacijenti, mlađa populacija, neće morati da traže pomoć van granica Crne Gore, jer će im sva zdravstvena zaštita biti pružena u KCCG", kazao je on.\nDirektor Klinike za ortopediju i traumatologiju, Nikola Bulatović, kazao je da će u julu imati prvog pacijenta sa skoliozom kičmenog stuba kojem će uraditi intervenciju, kao i da će uz pomoć konsultanta oformiti tim koji će moći samostalno da pruža usluge koje se odnose na oboljenja, povrede i urođene anomalije na kičmenom stubu.\n"Ovo je rezultat višegodišnjeg truda i rada da u KCCG osposobimo spinalnu hirurgiju. Do sada smo, prije dolaska Čagataja, uz pomoć konsultanskog tima iz Beograda, uspjeli da radimo na edukaciji zdravstvenog kadra u KCCG", rekao je on.\nKako je naveo Bulatović, do sada su zbrinjavali povrede kičmenog stuba i degenerativna stanja, a sada planiraju da u KCCG sprovedu operativne intervencije nad deformitetima kičmenog stuba.\nOn je rekao da na godišnjem nivou oko 20 pacijenata se uputi van Crne Gore na liječenje zbog deformiteta kičmenog stuba.\nBulatović je kazao da se najveći broj pacijenta zbrinjavao na Banjici i to više od 95 odsto, a pet odsto je slato van Beograda, u klinike koje su mogle da riješe te kompleksne deformitete.\n"Suština razvija spinalne hirurgije i ljekarskog i propratnog tima, kao što su fizijatri, fizioterapeuti, instrumentari i sestre, nije samo u rješavanju deformiteta kičmenog stuba .Tu spada još niz problemi, kao što su tumori, degenerativne promjene, koje su veoma teške za rješavanje", naveo je on.\nU KCCG prošle godine urađeno je 46 operacija na kičmenom stubu, koje su obuhvatale povrede kičmenog stuba i degenerativne promjene.


Španska "Marka": Novak Đoković je moderni Robin Hud, prema kom bi svet trebao da bude naklonjeniji! | Vestinet.rs\nPočetna ŽIVOT\tŠpanska „Marka“: Novak Đoković je moderni Robin Hud, prema kom bi svet trebao da bude naklonjeniji!\nToliko toga je prošao i preko svojih leđa prevalio, a da nije ni stigao do godina za koje iskusniji kažu: Život tek sada počinje…\nNajbolji teniser sveta i čovek koji privlači pažnju javnosti bar deceniju u petak puni samo 33 godine.\nS razlogom je, baš dan uoči ovogodišnjeg rođendana, španska „Marka“ priču o Novaku Đokoviću „stavila“ pod temu moderni Robin Hud kom bi publika trebalo da bude naklonjenija.\nDijana Đoković rekla je prošle nedelje da je njen sin Novak „božji izabranik“. Nekoliko dana ranije, Stan Vavrinka je u direktnom obraćanju na Instagramu rekao Noletu lično da „nikada u filmu ne mogu da budu tri dobra momka“.\nGovorio je Švajcarac tada o tome koliko slaba podrška Srbinu stiže sa tribina širom sveta u odnosu na onu koju imaju njegovi suparnici iz „velike trojke“ Rafael Nadal i Rodžer Federer.\nMeđutim, pišu Španci „realnost je da je Novak Đoković, za sve što radi, postao poput Robina Huda“.\nSvetski broj jedan je već četiri godine na mestu predsednika Saveta igrača i ima podršku gotovo svih tenisera, uključujući i one iz nižih rangova.\nĐoković im je svojim angažmanom već obezbedio pomoć od po 8.000 evra zbog pauze tokom pandemije zbog virusa korona. U svim svlačionicama može da se čuje stav da on „više misli na druge nego za sebe“…\nSrpski teniser je tokom pandemije vrlo aktivan. Upravo je on bio taj koji je porukama upozorio sve tenisere koji su se našli u SAD da se vrate kućama jer zaraza Kovid19 stiže i tamo.\nTokom najveće krize donirao je milionsku pomoć i Srbiji i Bergamu i španskom Crvenom krstu.


PARTNER ZA PROJEKTE UŠTEDE ENERGIJE - Glas Podrinja\nDELEGACIJA GRADA ŠAPCA POSETILA TAJVAN NA POZIV EVROPSKE BANKE ZA OBNOVU I RAZVOJ\nPARTNER ZA PROJEKTE UŠTEDE ENERGIJE\nZamenik gradonačelnika Šapca Dušan Kostadinović i član Gradskog veća Slaviša Kostadinović nedavno su bili u poseti Tajvanu, a na poziv Evropske banke za obnovu i razvoj.\nOva poseta za cilj je imala upoznavanje predstavnika evropskih gradova sa novim tehnologijama uštede energije kao i razmene iskustava sa predstavnicima javnog sektora koji su se odlučili za primenu tih metoda.\n- Poseta je od velikog značaja, jer smo imali priliku da se neposredno uverimo u napredak po pitanju uštede energije. Na ovom skupu, pored Šapca, iz Srbije je učestvovao jedino još Kragujevac, što govori o tome da je EBRD u našem gradu prepoznao pouzdanog partnera za realizaciju projekata koji za cilj imaju energetsku efikasnost “ kaže za Glas Podrinja Dušan Kostadinović, zamenik gradonačelnika Šapca.\nPrema njegovim rečima, bila je to prilika da se na licu mesta vidi primena energetske efikasnosti, kao i modeli javno-privatnog partnerstva koji su doveli do te realizacije.\n- Glavni grad Tajvana “ Tajpei je pravo čudo kada govorimo o energetskoj efikasnosti. U tom gradu su primenjena javno-privatna partnerstva u oblasti javne rasvete, spalionicama smeća, javnog prevoza i solarne proizvodnje električne energije “ ističe zamenik gradonačelnika.\nOn dodaje da je neka od rešenja moguće primeniti i u Šapcu, i da je jedna od dobrih stvari u vezi sa ovom posetom i ta što su gosti imali priliku da se upoznaju sa direktnim proizvođačima koji su svojim proizvodima omogućili energetsku efikasnost. Prema rečima Slaviše Kostadinovića, člana Gradskog veća, EBRD želi da realizuje projekte sa onim gradovima u Srbiji koji imaju potencijale i direktno ih povezuju sa proizvođačima.\n- Šabac je jedan od retkih gradova u Srbiji koji je daleko odmakao kada je reč o energetskoj efikasnosti. Na jednom delu stambenih zgrada su urađene nove fasade kojima se štedi potrošnja energenata, u proceduri je promena javne rasvete, a gotovo je izvesna realizacija projekta izgradnje toplane na biomasu - naglašava naš gradski većnik.\nNaši sagovornici su jedinstveni u oceni da će grad Šabac i dalje nastaviti da radi na primeni energetske efikasnosti i da je veoma dobro to što je tu vrstu angažmana primetila i podržala važna finansijska institucija poput EBRD-a.\nUŠTEDA I DO 80 ODSTO\n- Zamenom živinih sijalica štedljivim LED, ostvarene su ogromne uštede u Tajpeiu. Neki podaci govore o tome da ušteda iznosi čak 80 odsto. U Glavnom gradu Tajvana je zamenjeno 227.000 sijalica, sa dva privatna partnera kroz oblik javno-privatnog partnerstva, a vrednost tog projekta je iznosila 60 miliona evra. Otplata ove investicije se sprovodi kroz uštedu - kaže Dušan Kostadinović i dodaje da je put u Tajvan u potpunosti finansirala EBRD u saradnji sa Insitutom za informacionu industriju Tajvan.


EP SRBIJA 2012, Lundstrom: Sudije će biti na strani Srbije - ATA Stars\nEP SRBIJA 2012, Lundstrom: Sudije će biti na strani Srbije\nHome/cVesti - sportovi/Rukomet/EP SRBIJA 2012, Lundstrom: Sudije će biti na strani Srbije\nEP SRBIJA 2012\nLundstrom: Sudije će biti na strani Srbije\nDesno krilo Švedske rukometne reprezentacije Henrik Lundstrom rekao je da očekuje da će sudije biti na strani Srbije u sutrašnjoj utakmici drugog kola druge faze Evropskog prvenstva.\n-Nema mnogo sudija koje se usuđuju da sviraju protiv Srbije na ovom prvenstvu. Oni su automatski pogođeni od strane 10.000 navijača i mnogo lakše pokažu nekom igraču dva minuta kazne nego kada je potpuna tišina – kazao je Lundstrom švedskim medijima uoči utakmice koja će se igrati sutra u 20.20 u Beogradskoj areni.\nPovezana vest: SP ŠVEDSKA 2011, Vuković: Mogli smo i bolje protiv Danske\nOn je dodao da će srpska reprezentacija zbog toga moći da igra mnogo „čvršću odbranu“. Pivotmen Švedske reprezentacije Magnus Jernemir ocenio je da njegovu ekipu očekuje težak meč protiv domaćina Evropskog prvenstva.\n-Biće zaista teško protiv Srbije koja ima veoma jak tim sa moćnom odbranom. Očekujem da će izolovati našeg desnog beka Kima Andersona, ali mi smo navikli na to – rekao je Jernemir.\nPovezana vest: Srpske rukometašice šeste na Svetskom prvenstvu\nŠveđani su juče igrali nerešeno sa Poljskom 29:29, iako su na poluvremenu vodili 11 golova razlike.\n-Nadam se da ćemo sutra održati nivo igre svih 60 minuta, a ne samo 30 kao protiv Poljske. Nećemo menjati taktiku, samo ćemo pokušati da promenimo naš duh jer će protiv Srbije biti mnogo teže nego protiv Poljaka – ocenio je Jernemir.\nRukometaš Barselone istakao je da će njegova ekipa imati mnogo problema jer „Srbi imaju mnogo opasnih napadača“.\nPovezana vest: EP ŽENE 2012, REZULTATI, Poraz Srbije, remi Rumunije i Rusije\n-Momira Ilića je zaista teško čuvati jer je veoma dobar igrač, aliSrbi imaju mnogo opasnih napadača i na sve njih ćemo morati da se koncentrišemo. Oni trenutno lete na krilima uspeha sa velikom podrškom navijača – istakao je Jernemir.\nNa tabeli Grupe jedan vode Srbija i Nemačka sa po pet bodova, Poljska ima tri, Danska i Švedska po dva, dok je na poslednjem mestu Makedonija sa jednim bodom.\nBy ATA Stars Redakcija|2012-01-22T17:55:38+01:00januar 22nd, 2012|Rukomet|0 Comments\nĐerona objavio spisak za mart – Uroš Borzaš igra za Srbiju\nRadnički cilja treći trofej u regionalnom Kupu\nOrlovi izborili plasman na EP 2022\nARKUS liga: Vojvodina i Dinamo ubedljivi za kraj prvog dela


Desničari su sve jači u svijetu, a za to su krivi obični ljudi – SBPeriskop\n« Aktualiziramo: Svoje bitke vodiš sam\n4 stvari s kojima nesvjesno ‘uništavamo’ naše mobitele »\nDesničari su sve jači u svijetu, a za to su krivi obični ljudi\nU mnogim zemljama desničarske grupe jačaju uticaj, dajući zalet i desničarskim liderima.\nGlas takvih grupa se sve više čuje po zemljama, od Poljske do Tajlanda i Indije – njihov uticaj dolazi od običnih ljudi više nego od političara.\nOdlazi li “politička majka” balkanskih lidera\nČesto se smatra da su desničarski populizam dovele nove političke stranke ili harizmatični lideri. Na primer, mađarski premijer Viktoru Orbanu – koji sebe predstavlja kao branitelja zemlje i Evrope protiv muslimanskih migranata.\nNacionalisti su vodili mitinge u Kijevu/Getty Images\nDo ovog je dovelo ono što se često opisuje kao “civilno društvo” – građanske grupe ili organizacije sa posebnim ciljem, bilo da je to borba protiv zatvaranja škole ili rušenje režima.\nGodinama su pripadnike civilnog društva uglavnom smatrali liberalima: podržavajući ljudska prava, demokratske reforme i štiteći manjine. I dalje često “progresivni” uzroci privlače mlađe aktiviste.\nTajlandska vojna vlast sarađuje sa civilnim društvom/Getty Images\nMnoge od ovih konzervativnih grupa dele verovanje u “tradicionalne” vrednosti – često povezane sa:\nNaravno, postoji i mnogo toga što deli konzervativno građansko društvo. Iako većina grupa favorizuje demokratiju i radi u okviru bodeće politike, mali broj ih je i remeteći, a ponekad čak i nasilan – kao što je to slučaj među levičarskim grupama.\nI na mnogim drugim mestima konzervativne grupe pojačavaju uticaj – od onih koji se protive bliskim vezama Gruzije i EU, do grupa u Ugandi koje se protive većoj ravnopravnosti polova.\nU Sjedinjenim Državama grupe koje se bore protiv abortusa i desničari poput Patriot Prayer – koji su povezani koji je povezan sa alternativnom desnicom, ali tvrdnjom da je to kampanja za slobodu i jedinstvo – organizovali su brojne i obimne demonstracije od kada je republikanski predsednik Donald Trump preuzeo vlast.\nKim Kataguiri je izabran za člana kongresa/Getty Images\nRazlike među grupama su značajne – demonstrirajući da ne mogu da budu tretirane kao jedna.\nJedna od grupa iza kampanje Žaira Bolsonara – pokret Slobodni Brazil, ima tri miliona pratilaca na Fejsbuku i više od milion na Jutjubu.\nAnaliza se zasniva na Mobilizaciji konzervativnog civilnog društvaRičarda Jangsa – stručnjaka na programu Demokratija, konflikt i vladavina na Karnegi Juropu, koji se bavi spoljnom politikom EU i pitanjima međunarodne demokratije.\n08.11.2018 u 10:02\t(UTC 2) Link to this comment\nA ja mislio da su zato krivi neobiočni ljudi – odnosno malaksali ljevičari???


Porsche se pridružuje Daimleru, Geelyju i Italdesignu - Auto Republika\nReč je o kompanijama koje leteće automobile vide kao saobraćajno rešenje budućnosti u zakrčenim megalopolisima.\nMetropole širom sveta se suočavaju sa konstantnim prilivom novog stanovništva, smatra Porsche, tako da su nekada potrebni sati da bi se došlo do aerodroma, primera radi.\n„Postoji i druga dimenzija, koja podrazumeva potpuno odsustvo saobraćajnih gužvi“, rekao je Porscheov šef prodaje, Detlef fon Platen. „Zašto ne bismo razvijali nešto u tom smeru?“\n„Pomislite na Meksiko ili Brazil – tamo ima gradova koji su kao košnice i ukoliko imate putovanje od 20 kilometara, to može da traje četiri sata, dok je vazdušnim putem potrebno samo nekoliko minuta“, rekao je fon Platen.\nPorsche smatra da je takozvani „trodimenzionalni prevoz“, u kojem se uz pomoć dronova izbegavaju zagušeni putevi na zemlji, rešenje budućnosti i ujedno način da se kompanija diferencija u odnosu na konkurenciju. „Baš kao što vozite Porsche, tako bi leteli dronom, bez potrebe da pilotirate ili posedujete dozvolu“, zaključio je fon Platen.\nPorsche je u ranoj fazi stvaranja nacrta letećeg taksija, ali očekuje da bi projekat mogao da bude finalizovan za desetak godina, sa usavršavanjem tehnologije, koja bi omogućila realnu primenu, rekao je Mihael Štajner, Porscheov šef razvoja u Ženevi.\nTakođe, salon automobila u Švajcarskoj su iskoristili Italdesign i Audi, predstavivši Pop.Up Next, koji predstavlja sledeću razvojnu fazu Pop.Up autonomnog letećeg automobila. Naravno, Audi, Porsche i Italdesign pripadaju VW grupi.\nDaimler je prošle godine bio među kompanijama koje su investirale u nemački „Volocopter“ u cilju razvoja letećeg električnog taksija. Volocopter je petosed sa sposobnošću vertikalnog uzletanja i sletanja, namenjen za taksiranje.\nVlasnik Volvoa, Zheijang Geely Holding Group je kupio kompaniju Terrafugia, američku firmu koja je razvila leteći automobil, koji bi na tržište trebalo da stigne već sledeće godine.\ntags: daimler geely italdesign izdvojeno leteći automobili pop.up porsche taksi taxi vozila budućnosti\nprevious Šef Audija saopštio da će KBA sprovesti dodatne opozive dizel modela\nnext Lamborghini Urus "ide kao alva"


Stiče se utisak da radno telo za praćenje primene Lokalnog akcionog plana za borbu protiv korupcije opštine Bečej, predsednik Goran Strajnić i članovi Sretko Stevanović, Branka Cvejanov, Jovana Ilić i Roža Feher imaju pune ruke posla.\nO tome šta radi radno telo, nedavno je jedan bečejski portal objavio tekst u kom se navodi da „predstavnici Bečejskog udruženja mladih (BUM) koje je, zahvaljujući podršci Agencije za borbu protiv korupcije, iniciralo i zajedno sa lokalnom samoupravom, vodilo proces kreiranja i usvajanja Lokalnog akcionog plana za borbu protiv korupcije opštine Bečej, predstavilo je zaposlenima u Opštinskoj upravi Bečej ovaj važan dokument. Kao jedan od važnih koraka nakon njegovog usvajanja je formiranje radne grupe za praćenje njegove primene. Petočlana komisija sastala se od septembra nekoliko puta, izabran je predsednik i među članovima su podeljeni zadaci, odnosno oblasti koje je neophodno pratiti. Telo za praćenje primene sačiniće početkom sledeće godine izveštaj za prethodnu godinu i uputiti ga nadležnima, kao i javnosti“.\nAli da se vratimo Lokalnom akcionom planu za borbu protiv korupcije opštine koji je na snazi do 2023. Radi se o preventivnom mehanizmu za uvođenje, odnosno jačanje načela dobrog upravljanja i dobre uprave u rad organa i službi opštine Bečej i drugih organa javne vlasti koji zadovoljavaju potrebe i interese stanovništva i lokalne zajednice.\nJedna od oblasti koju je neophodno kontrolisati, kako je predviđeno u Lokalnom akcionom planu za borbu protiv korupcije, su javna-privatna partnerstva i koncesije. Nedavno je opština sa privatnim firmama „Keep light“ i „Esco Elios“ formirala upravo takvo partnerstvo za rekonstrukciju javne rasvete. Proklamovani cilj bečejskog plana protiv korupcije je da se uspostave interni mehanizmi kojima se otklanjaju rizici od korupcije u primeni propisa u oblasti javno-privatnih partnerstava.\nU tom cilju treba usvojiti interni akt kojim se definišu lokalno specifične oblasti koje mogu biti predmet koncesije, a u skladu sa prirodnim resursima i drugim javnim dobrima koji postoje na teritoriji opštine, kao i u skladu sa potrebama stanovništva.\nPotrebno je, navodi se u antikorupcijskom planu, usvojiti i interni akt kojim se uspostavlja obaveza izrade studije opravdanosti i/ili izvodljivosti uspostavljanja JPP; uspostavlja procedura i definišu kriterijumi za davanje saglasnosti na predlog projekta JPP bez elemenata koncesije; uspostavlja procedura za usvajanje predloga za donošenje koncesionog akta koji pripremi nadležno javno telo; uspostavlja procedura za davanje saglasnost na konačni nacrt javnog ugovora. Sledi usvajanje akta kojim se definiše šta su objektivni razlozi za ograničavanje odgovornosti članova konzorcijuma koji se pojavljuje kao privatni partner u JPP. Na redu je i interni akt kojim se uvodi obaveza dodatnog obrazloženja za izbor konkretnog roka na koji se zaključuje javni ugovor.\nPotreban je još jedan interni akt kojim se propisuje način na koji će lokalna samouprava procenjivati da li se učešćem predlagača u pripremi predloga projekta narušava konkurencija; definisanje koraka koji su potrebni da se eventualna konkurentska prednost neutrališe; način donošenja zaključka da se konkurentska prednost ne može neutralisati; način na koji se obezbeđuju kapaciteti opštine za ovakve procene.\nTreba doneti i interni akt kojim se propisuju uslovi i kriterijumi u pogledu imenovanja lica koja čine stručni tim koji izrađuje konkursnu dokumentaciju, radi procenu vrednosti koncesije, izrađuje studiju opravdanosti davanja koncesije, preduzima radnje koje prethode postupku davanja koncesije.\nPominju se elementi upravljanja sukobom interesa: izjave o nepostojanju privatnog interesa u vezi sa partnerom; uspostavljanje instituta izuzeća u slučaju postojanja privatnog interesa; propisivanje odgovornosti za člana stručnog tima za koga se utvrdi da je bio u sukobu interesa; uspostavljanje instituta poništavanja odluka za koje se utvrdi da su donete u okolnostima sukoba interesa. Jedan od koraka je interni akt kojim se propisuje interna organizaciona procedura sprovođenja nadzora nad realizacijom javnih ugovora, a navodi se usvajanje još niza dokumenata.\nSvi navedeni akti treba da budu usvojeni do 31. decembra 2019. godine.\nNa podnete pritužbe organi i službe jedinice lokalne samouprave dužni su da odgovore u roku od 30 dana, ako podnosilac pritužbe zahteva odgovor. Time je dat pravni okvir koji omogućava korigovanje rada organa opštine Bečej u skladu sa podnetim pritužbama stranaka u različitim oblastima, pa i onim koji se odnose na korupciju, sumnju na korupciju ili neke druge vrste odnosa između organa i građana čiji su uzrok ili ishod korupcija.\nUvođenje efikasnih mehanizama za žalbene procedure jeste jedno od polja delovanja lokalnog antikorupcijskog plana. Zato treba uspostaviti obavezu izveštavanja o primeni internog akta koji se odnosi na postupak unutrašnjeg uzbunjivanja i postupanja po prijavama uzbunjivača; obavezu objavljivanja izveštaja/delova izveštaja o primeni internog akta koji se odnosi na postupak unutrašnjeg uzbunjivanja i postupanja po prijavama uzbunjivača, u skladu sa propisima koji regulišu zaštitu podataka o ličnosti. Neophodno je usvojiti Pravilnik o primeni i praćenju primene Zakona o zaštiti uzbunjivača, kojim će se obuhvatiti i ova oblast – rok je 31. decembar 2019. godine.\nDo sada javnost nije informisana o tome da li je išta od navedenog urađeno, a reč je samo o dve oblasti iz antikorupcijskog plana opštine, koji je, doduše, donet nekoliko meseci kasnije od obećanog datuma.\nK.D.F. – 20. deo (tekst je objavljen u 790. broju Bečejskog mozaika, 27. decembra)\nViše iz ove kategorije « Odluke u ime građana 2019: Mali vodič kroz budžet – poreski prihodi 48 odsto budžeta\tU Bečeju je obeležena 78. godišnjica racije u Bačkoj: Suživot nema alternativu »


Napredak u pregovorima SAD i Rusije o Siriji - Sputnjik Srbija\nNapredak u pregovorima SAD i Rusije o Siriji\n20:25 09.09.2016 (osveženo 20:26 09.09.2016) Preuzmite kraći link\nRusija i Sjedinjene Američke Države su postigle napredak u vezi s predlozima koji će dovesti do prekida borbi u Siriji i oslobađanja pristupa humanitarnoj pomoći, prenosi agencija Rojters pozivajući se na izjavu visokog činovnika u Stejt departmentu SAD.\nPrema navodima agencije, činovnik je rekao da Rusija i SAD i dalje rade na tehničkim pitanjima, ali zasad nije izvesno da li će biti postignut i konačni dogovor.\nU Ženevi je u toku sastanak ministra inostranih poslova Rusije Sergeja Lavrova i američkog državnog sekretara Džona Kerija na kojem bi mogao da bude postignut sporazum o zajedničkoj, koordinisanoj borbi protiv terorista. Na dnevnom redu sastanka je i političko rešavanje krize u Siriji.\nRusija sa Sjedinjenim Američkim Državama vodi konsultacije o izradi algoritma dejstava za koordinaciju u Siriji.\nnapredak, pregovori, Stejt department, Sergej Lavrov, Džon Keri, Ženeva, Sirija


- ROSU se razbežao kada su videli MIG-29, ali prava panika je nastala kada su čuli da ministar Vulin obuva cokule !\nOvih dana u svim režimskim novinama i portalima mogli smo da vidimo vest, kako su se pripadnici ROSU-a razbežali kada su čuli zvuk aviona MIG-29 koji je leteo u kopnenoj zoni bezbednosti.\nMoramo da kažemo da su ovakve i slične vesti, vređanje inteligencije naroda i čista propaganda vladajuće SNS stranke.\nOvo je pokušaj režimskih medija, da se politički, vojni poraz i nemoć po pitanju trenutne situacije na Kosovu, pretvori i prikaže kao pobeda Aleksandra Vučića.\nROSU je ušao u Severni deo Kosova, obavio šta je imao i otišo odatle. Vidimo da su oni delovali, za razliku od našeg predsednika Aleksandra Vučića koji samo priča i preti , ali ništa ne ostvaruje.\nPredsednik Srbije već duže vreme govori kako će zaštititi Srbe na Kosovu i metohiji i da neće da dozvoli da šiptari uđu u Severni deo Kosova. Ipak, šiptari su do sada nekoliko puta demonstrirali svoju moć na Kosovu , ulazili u severni deo Kosova, maltretirali i hapsali Srbe, a Aleksandar Vučić nije održao svoje obećanje i nije zaštitio narod od šiptarskog terora.\nAleksandar Vučić nekako mora da se opravda pred narodom, pa onda u novinama možemo da vidimo vesti tipa: Vulin obukao uniformu i sa vojskom kreće na Kosovo, Kada su čuči zvuk aviona MIG-29 šiptari se razbežali, tenkovi krenuli na Kosovo sve se trese, vrhovni komandant sazvao hitnu sednicu saveta za nacionalnu bezbednost, vojska u pripravnosti i slični bombastični naslovi koji su namenjeni sendvičarskoj populaciji koja se loži na na našega Acu.\nZbog ovakvog naprednjačkog izveštavanja i čestih ispada ministra odbrane Aleksandra Vulina, koji se u javnosti pojavljuje u crnoj uniformi koja liči na odelo odžačara, urušen je ugled Srpske Vojske , a ceo svet nam se smeje i niko nas više ne shvata ozbiljno.\nSvi dobro znamo da se na okupiranom Kosovu, nalaze snage NATO-Pakta koje u svom sastavu imaju PVO i jaku avijaciju, zato molimo režimske novine i portale, da malo smanje sa pisanjem nebuloza tipa, poleteo MIG-29 šiptari beže glavom bez obzira… Ministar Vulin pobesneo, obuva šlem i kreće da oslobodi Kosovo.\nP.S Ovo “obuva šlem” je namerna greška , jer to je odraz trenutne situacije u Srpskoj vojsci i zvanične politike Aleksandra Vučića u vezi sa Kosova.\nRelated Topics:aleksandar vucickosovomig-29rosuvulin\nOno što vam nisu rekli: Vojska je podignuta ne da bi ušla na Kosovo, već da bi branila granicu sa Kosovom, za koju se zalaže Aleksandar Vulin.\nVučić u kancelariji ima 9 LCD televizora !


Podrška za Skype Room Systems v2 trenutni granu verzije - Office podrška\nPodrška za Skype Room Systems v2 trenutni granu verzije\nSkype Room Systems Još... Manje\nOdnosi se na: sistemi Skype sobe v2 (trenutna granu)\nMicrosoft planira da otpustite trenutne granu ispravke za Skype Room Systems v2 nekoliko puta godišnje sa svaka verzija ažuriranje podržani 12 (12) meseci od njene datum izdavanja opšte dostupnosti (GA). Tehnička podrška će biti pribavljen za celu meseci 12 (12). Međutim, naše podrške strukturu sada je dinamički, koje se razvijaju u dva različita uslužnih faze koje zavise od dostupnost najnoviju verziju trenutnog granu.\nServicing i kritične ispravke servis faze Kada koristite najnoviju trenutni granu verziju programa Skype Room Systems v2, dobićete redovne informacije, koje sadrže bezbednosti i servis ispravke.\nBezbednosne ispravke (samo) servis faze Nakon što je objavila novu trenutnu verziju granu, podrška za starije grane smanjiti da biste bezbednosne ispravke samo za ostatak od 12 (12) mesec servis ispravki podrške životni ciklus.\nNapomena: Najnoviju verziju trenutnog granu uvek je u Servicing i kritične ispravke servis fazu. To znači da u slučaju da naiđete kôd mane koji garantuje kritičnih ažuriranja, morate imati najnoviju trenutni granu verziju instaliranu kako bi dobili ispravci. Sve ostale podržani trenutni granu verzije će biti samo da primate bezbednosne ispravke.\nPodržava sve završi kada životnom ciklusu mesec 12 (12) za trenutnu verziju granu istekla ili više od dve ispravke su objavljene od tada. U tom trenutku, klijente, morate ažurirati podržani trenutnu verziju granu.\nObjavljivanje Microsoft Store datuma\nPodrška za datum završetka\nIspravka 1 (2.0.2)


NALEĆEO SOKO NA SOKOLA: Crnogorci u Srbiji se posvađali ZBOG GUSALA I NOVCA!\nCrnogorska partija i Nacionalni savet ne slažu se oko pitanja predstavljanja crnogorske nacionalne manjine u Srbiji\nObjavljeno: 12.12.2017. 17:00h\nCrnogorska partija u Srbiji optužila je nacionalni savet crnogorske manjine u Srbiji da je blokirao sredstva koja su iz Pokrajinske vlade bila namenjena za održavanje Pokrajinske smotre recitatora na crnogorskom jeziku.\nOni su u saopštenju naveli da "Nacionalni savet želi da da identitetski inžinjering i kreira model ponašanja suprotan crnogorskom nacionalnom identitetu".\nPrema njihovim rečima, "sprečavanje ove manifestacije, a forsiranje guslarskih priredbi sa isticanjem identitetskih oznaka druge nacije, predstavlja skandalozno ponašanje Nacionalnog saveta".\nEkipa Espresa razgovarala je sa predsednikom Nacionalnog saveta crnogorskih manjina, Miodragom Becićem u vezi saopštenja Crnogorske partije.\nBecić je za naš portal naveo da je u jednom od prethodnih saziva Nacionalnog saveta crnogorskih manjina, osnovano crnogorsko dramsko recitatorsko udruženje, a da je to udruženje dobijalo sredstva putem "bajpasa" od Pokrajine i da su pojedini članovi Nacionalnog saveta, tim putem uspeli da, mimo odluka Nacionalnog saveta dele sredstva.\n- Novac su delili među sobom preko svojih udruženja. Između ostalog, to udruženje koje organizuje Pokrajinsku smotru recitatora na crnogorskom jeziku, njihovi članovi Nacionalnog saveta ne učestvuju u radu Nacionalnog saveta, odnosno oni ga bojkotuju od samog početka, to jest od vemena kada im je traženo da ta sredstva pravdaju - objašnjava Becić i dodaje da sem toga što nisu želeli da učestvuju u formiranju Nacinalnog saveta, takođe nisu hteli da se bave ni prikupljanjem potpisa na samom početku osnivanja saveta.\n- Ova manifestacija je zaista dobra manifestacija i trebala bi da se podrži, ali problem je u pravdanju sredstava i problem je oko rada, odnosno nerada članova tih udruženja. Nacionalni savet je od svog formiranja postao krovna organizacija za sva udruženja Crnogoraca. Neka udruženja su izgubila ekskluzivitet odnosa sa Crnom Gorom i sa tim ne mogu da se pomire. I to je jedan od stvari, koja nažalost dovodi do toga da se iznose tako neke "intrige". Nacionalni savet se ne bavi time i nismo hteli da se upuštamo u takva prepucavanja - rekao je Becić.\nfoto: Wikipedia / B1mbo, Froztbyte\nOn se dalje nadovezao na saopštenje Crnogorske partije u kome navode da se "manifestacija sprečava, a da se ističu guslarske priredbe sa siticanjem oznaka druge nacije od strane Nacionalnog savet".\n- Vidite, gusle su crnogorski nacionalni instrument i Crnogorci su odrasli uz gusle i umiru uz gusle. Taj koji kaže da to nije crnogorsko, verovatno se i ne izjašnjava kao Crnogorac. To je toliko besmislena tvrdnja, jer guslaju i Srbi iz Crne Gore i Grnogorci. Gusle su definitivno crnogorski nacionalni instrument i time svaki Crnogorac treba da se ponosi. To je saopštenje jedne političke partije, Crnogorske partije koja je nažalost više štetila Crnogorcima u Srbiji nego što im je pomagala. Asimilacija, odnosno broj Crnogoraca u Srbiji koji je od osamdesete godine do 2017. godine, pao sa 150.000 na 40.000, upravo je takav zbog udela i načina rada onih kao što je Crnogorska partija. Ona je crnogorska, ali je politička partija, i mi se ne mešamo u njeno delovanje. U suštini, oni su nas okrivili za nešto što radi neko od njih. Kažu da ne poštujemo kulturu i tradicIju crnogorskog naroda, a mi guslamo, ali ipak oni kažu da to nije u duhu Crnogoraca. Još jednom kažem, neverovatne besmislice.\n- Poenta je u stvari u pravdanju sredstava. Nacionalni savet je krovna organizacija i mogu oni da se bune oko toga koliko hoće, jer od kad je osnovan, tako je i on će i ostati krovna organizacija, a ne raznorazna udruženja koja imaju neke privatne i lične veze sa nekim u Crnoj Gori, pa to hoće da zloupotrebe i koriste. To su u suštini udruženja koja su radila pre osnivanja Nacionalnog saveta i udruženja koja su imala neku vrstu ekskluziviteta sa Crnom Gorom. Mi smo najmlađi nacionalni savet i potrebno je da prvo mi raščistimo sami sa sobom da smo u Srbiji manjina. To našim ljudima ovde ne možemo da objasnimo jer, čim im to kažemo, okrenu leđa. Takav je temperament Crnogoraca i mi tu najviše problema imamo. Oni se sad bore za taj novac, jer to nisu mala sredstva. U mandatu jednog od prethodnog predsednika, ta udruženja koja organizuju tu Pokrajinsku recitatorsku smortu su uspela da taj novac preuzmu. Vešta manipulacija onih koji rade zarad ličnih interesa na štetu crnogorske zajednice u Srbiji. Naš stav je da su Srbi i Crnogorci braća, a oni koji pokušavaju da na ovaj način manipulišu, neće moći još dugo tako, jer će uskoro tome doći kraj - završava Bacić.\nS druge strane, član predsedništva Crnogorske partije, Dušan Žugić u razgovoru za Espreso, rekao je da je blokada sredstava rezultat haotičnog stanja u Nacionalnom savetu.\n- Savet u kojem je, zbog razočarenja velikog broja članova koji ne dolaze na sednicu, vlast na čudan način preuzela grupa na čijoj listi prioriteta nisu identitetska pitanja crnogorske zajednice u Srbiji. Ponašanje saveta po pitanju smotre je u namanju ruku skandalozno, posebno što je to jedina manifestacija tog tipa na crnogorskom jeziku u Srbiji i što se održava u jedinoj opštini u Srbiji u kojoj je crnogorski jezik u službenoj upotrebi. Slučajno ili ne, sve se to događa u istorijskom trenutku za crnogorski jezik kome je ovih dana dodeljen međunarodni kod od Ujedinjenog savetodavnog komiteta u Vašingtonu.\nKOMITET U VAŠINGTONU: Crnogorski jezik međunarodno priznat, nije varijanta srpskog!\nUmesto da se Nacionalni savet raduje priznavanju crnogorskog jezika od strane svetske krovne organizacije, on pokušava da blokira jedinu smotru recitatora na crnogorskom jeziku u Srbiji - kaže on.\nŽugić dalje objašnjava da Crnogorska partija kao jedina politička stranka koja zastupa interese Crnogoraca u Republici Srbiji nema mehanizme da natera savet da radi svoj posao na način kako to Zakon i Ustav Republike Srbije definišu, ali ima obavezu da ukaže na nepravilnosti i delovanje koje nije u skladu sa interesima crnogorske zajednice.\nŠto se tiče pominjanja gusli i toga da li ovaj instrumet predstavlja nacionalni instrument crnogorskog naroda, Žugić navodi da "niko ne poriče da gusle nisu jedno od obeležja crnogorskog naroda":\n- Stvar je percepcije i na koji način se prezentuju. Naša kritika je usmerena ka tome da je Nacionalni savet pokrovitelj manifestacija u kojima guslari nastupaju sa kapama koji ne pripadaju crnogorskoj nacionalnoj zajednici govoreći stihove koji takođe ne oslikavaju crnogorski običajni i tradicionalni identitet. Konkretno, ne nastupaju sa crnogorskim kapama sa nacionalnim grbom, već sa kapama na kojima je 4s. Stvar je u tome što je svrha postojanja Nacionalnog savjeta očuvanje identiteta crnogorske nacionalne zajednice, zato i jesmo manjinska zajednica u Srbiji i zato nam je država Srbija omogućila osnivanje nacionalnog saveta i njegovo budžetsko finansiranje - objašnjava Žugić i dodaje:\n- Naravno, nemamo ništa protiv kapa sa 4s, to su legitimna obilježja građana Crne Gore koji pripadaju srpskoj nacionalnoj zajednici. Pravo na očuvanje i prezentovanje specifičnosti njihovog identiteta ne pripada Nacionalnom savetu Crnogoraca u Srbiji, već to pripada Srpskom nacionalnom savetu u Crnoj Gori. Gusle jesu jedno od obeležja crnogorske tradicionalne kulture, ali nikako dominantno. Pored drugih specifičnosti iz svoje tradicionalne kulture, crnogorska zajednica obiluje bogatim vrednostima savremene kulture, umetnosti i crnogorskog jezika. Na svim tim vrednostima treba da se bazira model očuvanja crnogorskog nacionalnog identiteta - završava naš sagovornik.\nCrnogorska partijaNacionalni savet crnogorskih manjinaMiodrag BecićEspresoPokrajinska smotra recitatora na crnogorskom jezikuCrnogorciGusleDušan Žugić


Svečana IMAX premijera filma „Top Gan: Maverik” | City Magazine\nFilm na koji smo čekali 36 godina, Top Gan: Maverik (Top Gun: Maverick) svečanu premijeru pred domaćom publikom imati u utorak 24. maja, u bioskopu Cineplexx Galerija Belgrade, u IMAX tehnologiji, sa početkom u 20 časova.\nBudite brzi, na vreme obezbedite karte za najbolji filmski doživljaj ove godine, i budite deo neverovatne atmosfere koja prati ovaj film, u kome glavnu ulogu tumači neponovljivi Tom Kruz.\nFanovi širom sveta, sa velikim nestrpljenjem čekaju nastavak kultnog filma iz 1986. godine, za koji smo sigurni da će nadmašiti i najveća očekivanja.\nNakon više od 30 godina služenja u mornarici, kao jedan od najboljih pilota, Pit Maverik Mičel (Tom Kruz) je tamo gde i treba da bude. Ne preza da probije barijere kao hrabar test pilot i izbegava da prihvati unapređenje koje bi ga zauvek spustilo na zemlju. Kada je počeo da podučava vod mladih pilota koji su na obuci za specijalne misije, kakve nijedan živi pilot nikada još nije video, Maverik sreće poručnika Bredlija Bredšoa čiji je nadimak Ruster, sina Maverikovog pokojnog prijatelja i oficira za presretanje radara poručnika Nika Bredšoa, zvanog Gus.\nNakon IMAX premijere 24. maja Top Gan: Maverik pretpremijerno će se prikazati u odabranim bioskopima 25. maja.\nKultna rečenica: „Vežite se, polećemo”, sada dobija svoj novi smisao!\n#bioskopi #cineplexx #galerija belgrade #imax #premijera #tom kruz #Top gan


Nova linija subvencija u poljoprivredi početkom aprila i biće zanimljiva poljoprivrednicima na istoku zemlje! - Knjaževačke novine\nNova linija subvencija u poljoprivredi početkom aprila i biće zanimljiva poljoprivrednicima na istoku zemlje!\nDobro došli » Nova linija subvencija u poljoprivredi početkom aprila i biće zanimljiva poljoprivrednicima na istoku zemlje!\nNova linija subvencija kreće krajem marta ili početkom aprila i biće zanimljiva za poljoprivrednike u zapadnoj i istočnoj Srbiji, jer prednost imaju stočarstvo i voćarstvo, najavio je ministar poljoprivrede Branislav Nedimović.\nBranislav Nedimović, foto: Knjaževačke novine\nAko želite da kupite traktor od 20.000 evra, pola dobijete od države, 40 odsto dobijete od banke i to na tri do sedam godina a vi učestvujete sa 10 odsto. U Kojseriću je u poslednje dve godine kupljeno oko 100 traktora od subvencija države, tako da mislim da ovo ima smisla”, izjavio je Nedimović za agenciju RINA, a prenosi Agrosmart.\nNedimović je danas posetio nekoliko sela na teritoriji opštine Kosjerić i razgovarao sa meštanima o podsticajima koji će biti dostupni poljoprivrednim proizvođačima u Srbiji. Istakao je da je Ministarstvo uvek tu da pomogne poljoprivrednicima a nekima je, kako prenosi RINA, dao broj svog mobilnog telefona da ga pozovu ukoliko im bude bila neophodna pomoć.\nKako je ranije rečeno, krediti Svetske banke dostupni srpskim poljoprivrednicma biće vredni 50 miliona dolara.\nUgovor o kreditnoj podršci za poboljšanje konkurentnosti domaće poljoprivrede Skupština Srbije usvojila je 3.februara, a tada je rečeno da će najveća pomoć biti namenjena sektorima voćarstva, povrtarstva i za startap projekte za početnike u proizvodnji.\nPrema ranijim Nedimovićevim izjavama oko 30 miliona evra biće namenjeno za poboljšanje konkurentnosti poljoprivredne proizvodnje, sa akcentom na devastirana područja južne i istočne Srbije, gde su inače slabiji kapaciteti.\nistočna srbija poljoprivreda, nova linija, Poljoprivreda, Poljoprivreda Srbija, subvencije poljoprivreda\nPrevPrethodnaUNS traži hitan sastanak Radne grupe za bezbednost i zaštitu novinara\nSledećaSufinansiranje projekata pošumljavanja u 38 lokalnih samoupravaNext


Prepoznajte negativne emocije: Bijes i nervoza mogu da stvore probleme sa ovim dijelom tijela - BIGportal.ba\n28 Maja, 2020 28 Maja, 2020 0125\nNapetost, panika i osećaj samoće koji su trajali duže od mesec dana, zbog epidemije kovida 19, mogu da budu glavni uzročnik novih zdravstvenih problema u narednom periodu.\nPotisnute negativne emocije odražavaju se na slabe tačke u organizmu, zbog čega će mnogi, kada tenzija prođe i adrenalin popusti, imati reakcije na stres kao što su kožni osipi, sindrom nervoznih creva, dijareja i bolovi u mišićima kičme, upozoravaju lekari.\n”Kada smo onemogućeni da radimo stvari koje nas inače opuštaju i uskraćeni smo za druženje i kretanje, naši ventili su tada začepljeni” kaže, za “Novosti”, Nebojša Jovanović, psiholog i psihoterapeut. ”Napetost mora negde da izađe i najčešće počinje nervozom i osećajem da “ne znate šta ćete od sebe”. Ako to potraje duži period, sve to se usmerava na one organe koji su najosetljiviji, pogađa ahilovu petu svakog čoveka.”\n”Bes i nervoza mogu da stvore probleme sa donjim delom leđa, koji se proširuju na sve druge mišiće kičme” – kaže Nebojša Jovanović. Uz veliki manjak kretanja, jasno je zašto se problem u ovom periodu pogoršava.\n”Specifično je da se tegobe često ne pojavljuju istovremeno sa osećajem panike i straha, nego nešto kasnije, kada se telo opusti” kaže psihoterapeut Jovanović. ”U eksperimentima se pokazalo da se psihosomatske reakcije često javljaju kada neka opasnost prođe i adrenalin nestane.”\n”Postoje preporuke koje mogu da pomognu, ali sa njihovom primenom treba početi pre nego što problem uzme maha i treba biti dosledan u tome” pišu Novosti. Tu se ubrajaju tehnike relaksacije koje je potrebno primeniti pre nego što dođe do osećaja panike i nervoze, jer se na taj način oni često mogu prevenirati.\n”Ova situacija se doživljava kao kazna i prinuda, ali ne toliko zbog ograničenog prostora i druženja, već zbog osećaja da to nije lični izbor” kaže psiholog Nebojša Jovanović.


Juli 2020 - Fudbalski klub Kozara - Gradiška\nFudbaleri Kozare odigrali su i drugu pripremnu utakmicu u sklopu priprema za takmičenje u I ligi Republike Srpske. U Srpcu su savladali domaću Slogu rezultatom 1-4 (strelci: Eskić, Lolić 2, i Batar). Više o utakmici šef stručnog štaba FK KozaraNedžad Žerić u video prilogu. U subotu je posljednja prijateljska utakmica u ovom ciklusu priprema za […]\nNovi igrači u redovima Kozare\nNakon prijateljeske utakmice sa Dubravama fudbaleri Kozare nastavlaju s pripremama za početak takmičenja u I ligi Republike Srpske. Među njima su i novi igrači koji će u narednoj sezoni nositi dres Kozare: Domuzin Dragan došao iz SC Tisis Austria, Šikanjić Milan na pozajmici iz banjalučkog Borca i Guskić Perica došao iz Krupe. Od ranije tu […]\nU sklopu priprema za prvenstvo u I ligi Republike Srpske, fudbaleri Kozare danas su u Dubravama odigrali prijateljsku utakmicu sa istoimenim drugoligašem i pobijedili sa 4-0. Šef stručnog štaba FK Kozara Nedžad Žerić na početku šansu je dao sljedećim igračima: Modić S., Hamzić A., Raspudić B., Batar B., Borković N., Šikanjić M. , Domuzin D., […]\nOtkazana prijateljska sa Borcem iz K. Dubice\nFudbaleri Kozare spremaju se za prvenstvo u I ligi Republike Srpske. Danas su trebali da odigraju i prvu pripremnu utakmicu, ali gosti iz Kozarske Dubice iz opravdanih razloga nisu doputovali, pa su prvotimci Kozare u kombinovanim sastavima odigrali međusobni duel. Zadovoljan sam urađenim i kako se pripreme odvijaju, kaže šef stručnog štaba FK Kozara Nedžad […]\nDanas su Banja Luci izvučeni takmičarski brojevi i raspored takmičenja u I ligi Republike Srpske u sezoni 2020/21. U ovogodišnjem prvenstvu u I ligi Republike Srpske učestvuje šesnaest timova, a prvenstvo počinje u subotu 8. augusta 2020. godine. FK Kozara u prvom kolu putuje u Stanišiće gdje će joj domaćin biti doskorašnji premijerligaš Zvijezda 09, […]


Toiota LandCruiser 70 Series odobrila je SZO kao prevoz vakcine – Danasnje\nHome/Automobili/Toiota LandCruiser 70 Series odobrila je SZO kao prevoz vakcine\n0 44,756 1 minut citanja\nSvetska zdravstvena organizacija (VHO) certificirala je Toiota LandCruiser 70 Series za transport COVID-19 vakcina, zahvaljujući medicinskom frižideru.\nS obzirom da neke vakcine treba držati na konstantno niskim temperaturama da bi bile efikasne, Toiota je udružila se sa B Medical Sistems da stavi frižider u zadnji deo LandCruiser Troopcarriera, kako bi pomogla da vakcina stigne u neke od najudaljenijih delova sveta.\nFrižider od 396 litara može da nosi 400 doza vakcine, sa sopstvenom nezavisnom baterijom koja obezbeđuje 16 sati rada. LandCruiser pomaže u napajanju sistema tokom vožnje i može se povezati sa spoljnim izvorom napajanja kada se parkira.\nProcenjuje se da se oko 20 odsto vakcina koje se isporučuju zemljama u razvoju odlaže zbog nedostatka odgovarajućeg rashladnog uređaja.\nPribližavajući se skoro četiri decenije proizvodnje, serija 70 bila je omiljeno vozilo u nekim od najtežih okruženja širom sveta, uključujući Afriku, Bliski Istok i Australiju.


Ruski senator: Rivalstvo između Vašingtona i Moskve će se nastaviti i za vreme Bajdena - 15.12.2020, Sputnik Srbija\nRivalstvo između SAD i Rusije u političkoj i vojnoj sferi će ostati i za vreme mandata novog američkog predsednika Džoa Bajdena, neće biti proboja u odnosima... 15.12.2020, Sputnik Srbija\n09:04 15.12.2020 (Osveženo: 01:04 26.08.2021)\nRivalstvo između SAD i Rusije u političkoj i vojnoj sferi će ostati i za vreme mandata novog američkog predsednika Džoa Bajdena, neće biti proboja u odnosima dve zemlje, smatra šef međunarodnog komiteta Saveta federacije Rusije Konstantin Kosačov.\n„Pretpostavljam da će se za vreme sledećeg predsednika odnosi SAD sa okolnim svetom, uključujući i Rusiju, graditi po istom principu – 'Amerika pre svega', ma kakva nova retorika da ga prati. Shodno tome, i u rusko-američkim odnosima neće biti proboja, sačuvaće se jako rivalstvo i u političkoj i vojnoj sferi, kao i konkurencija u ekonomskoj oblasti“, rekao je ruski senator Sputnjiku.\nPrema njegovim rečima, Rusija treba da bude spremna na to, uz svest o tome da to takmičenje ne treba da bude nepošteno, i da se rivalstvo ne može obezbeđivati nelegalnim metodama, kako to čine sve američke administracije, bez izuzetka, poslednjih godina.\nKosačov je podsetio da su oba Bajdenova prethodnika – i Barak Obama i Donald Tramp započinjali svoje predsedničke mandate obećanjima da će revidirati spoljnu politiku svojih prethodnika i početi da potvrđuju američko vođstvo demonstracijom svojih dostignuća, a ne nametanjem sopstvenih interesa.\n„Bajden do sad nije davao takve izjave, a teško i da hoće. Prvo, jer SAD imaju sve manje svojih dostignuća, Amerikanci počinju da gube u globalnom konkurenciji, nadoknađujući visok životni standard svojih građana banalnim povećanjem državnog duga. Kao drugo, SAD mogu da obezbede svoju dominaciju u svetu samo brutalnim nametanjem svojih interesa – kako saveznicima, tako i protivnicima“, objašnjava Kosačov.\nKako je zaključio, u tom smislu „Bajden ima još manju slobodu manevrisanja u spoljnom politici, nego njegovi prethodnici“.\nPodsetimo, Bajden je na izborima osvojio 306 elektorskih glasova, a Tramp 232. Glasovi će biti poslati u Vašington i izbrojani 6. januara u Kongresu.


Novi broj „Parlamenta“, biltena Parlamentarne skupštine Bosne i Hercegovine (PSBiH) za period od jula do septembra ove godine, na naslovnoj strani ističe susret članova kolegija oba doma PSBiH sa predsjednikom Evropskog parlamenta Martinom Schulzom, na kome je još jednom potvrđena jasna evropska perspektiva naše zemlje.\n„Parlament“ donosi i opširne izvještaje o razgovoru članova kolegija oba doma PSBiH sa predsjednicom Predstavničkog doma Parlamenta Italije Laurom Boldrini, tokom kojeg je, između ostalog, bilo riječi o nacrtu Protokola saradnje parlamenata BiH i Italije, kao i o razgovoru članova kolegija oba doma PSBiH sa izvjestiocima Vijeća Evrope o obavezama naše zemlje kao članice te međunarodne organizacije.\nBilten PSBiH piše i o sjednici Odbora za poštivanje obaveza i dužnosti država članica Vijeća Evrope (Odbor za monitoring), koja je, u okviru šestomjesečnog predsjedavanja naše zemlje Odborom ministara Vijeća Evrope, održana 3. i 4. septembra u Sarajevu. U tekstu se navodi da je članove Odbora za monitoring pozdravio i dobrodošlicu im poželio zamjenik predsjedavajuće Predstavničkog doma PSBiH i potpredsjednik Parlamentarne skupštine Vijeća Evrope (PSVE) Mladen Bosić, koji je istaknuo da Bosna i Hercegovina, kao domaćin sjednice Odbora za monitoring PSVE, šalje građanima poruku da je dio Evrope.\nIzvještava se i o radu 4. svjetske konferencije predsjednika parlamenata zemalja članica Interparlamentarne unije, koja je početkom septembra održana u Njujorku i na kojoj je PSBiH predstavljao zamjenik predsjedavajućeg Doma naroda PSBiH Ognjen Tadić.\n„Parlament“ donosi i opširan pregled zakonodavnih aktivnosti oba doma PSBiH, koji su od jula do izlaska biltena PSBiH održali po tri sjednice. Objavljen je pregled sadržaja rada svih parlamentarnih komisija u pomenutom periodu.\nU biltenu PSBiH možete pročitati i izvještaj o posjeti delegacije Sekretarijata PSBiH Sekretarijatu Hrvatskog sabora. Tokom posjete, članovi naše delegacije, koju je predvodila sekretarka Zajedničke službe Sekretarijata PSBiH Aida Koristović, razmijenjena su iskustva u vezi sa ulogom parlamentarnih službenika u procesu evropskih integracija, posebno u svjetlu provođenja Sporazuma o stabilizaciji i pridruživanju BiH i EU. (kraj)


Skandalozno ćutanje: Tirana povezuje Sandžak i Ulcinj, a u Podgorici — muk - Sputnjik Srbija\n01:38 19 Septembar 2020\nSkandalozno ćutanje: Tirana povezuje Sandžak i Ulcinj, a u Podgorici — muk\n11:09 20.06.2018 Preuzmite kraći link\nIzjava zamjenika predsjednika vladajuće partije tzv. Kosova Redžepa Hotija da eventualna podjela Kosova ne bi bila moguća bez pripajanja Kosovu dijela Sandžaka koji pripada Srbiji, ali i dijela Sandžaka koji se nalazi u Crnoj Gori, prema mišljenju analitičara, znači samo jedno — da je ideja o prirodnoj, odnosno „Velikoj Albaniji“ prilično živa.\nVučić: Da neće Hoti da mu i Orban dâ Kečkemet...?\nDa je to tako potvrđuje i najnoviji primjer izgradnje novog auto-puta kojim Tirana planira da poveže unutrašnjost zemlje sa gradom Ulcinjom u Crnoj Gori. Iako se čitav projekat predstavlja kao zamajac razvoju elitnog turizma i albanske ekonomije, mnogima ipak nije promaklo da će na ovaj način i Ulcinj defakto biti uvezan u sistem albanskih opština.\nKada se tome doda da je Hoti u intervjuu za prištinski portal „Ljajmi“ otvoreno kazao da Beograd eventualnu podjelu Kosova smatra stvarnom opcijom samo „kako bi se spriječilo stvaranje „Velike Albanije“ od koje srpska država ima strah, onda nije teško zaključiti da je u pitanju realan projekat.\nHotijeva izjava je interesantna iz više uglova, smatra Boško Vukićević, ali ovog analitičara prije svega, kaže, „fascinira skandalozno ćutanje evropskih zvaničnika na ovakvu vrstu ekstremističke retorike visokorangiranog političara vladajuće partije sa teritorije koja je od mnogih evropskih zemalja protivpravno priznata kao nezavisna država“.\n„To je samo dodatna potvrda politike dvostrukih standarda briselskih tehnokrata, koji su se ekspresno i u prijetećoj formi oglašavali kada su neki srpski političari pominjali mogućnost oduzimanja teritorija koje pripadaju drugim državama. Ima se utisak da je tišina kojom su sa Zapada propraćene ekstremističke izjave albanskih političara, dolazile one iz Albanije, Makedonije, Crne Gore ili iz tzv. države Kosovo, dio jedne strategije koja je utvrđena još prije nekoliko decenija u nekim centrima moći, a koja bi mogla da dovede do novih nepravdi, nesreća i ratova na Balkanu“, kaže Vukićević za Sputnjik.\nVukićević u tom smislu naglašava da je „evidentno da se Albanci ne bi na takav neprimjeren, agresivan i brutalan način odnosili da nemaju jasnu i javnu podršku njihovih američkih, a u nekoj mjeri i evropskih pokrovitelja“.\n„Imajući to u vidu, postaje jasno da bilo koji pokušaj razrešenja kosovskog pitanja od strane vlasti Srbije nema nikakve šanse za uspjeh ako u njemu ne bude aktivno učestvovala Rusija, koja bi kao srpski saveznik predstavljala protivtežu albanskim pokroviteljima sa strane Zapada“, smatra naš sagovornik.\nKada je pak u pitanju odnos zvanične Podgorice prema Hotijevoj najavi mogućeg zauzimanja crnogorske teritorije, naš sagovornik kaže da se u tom smislu samo „još jednom može konstatovati kukavičko ćutanje montenegrinske vlasti, ali i većine političkih stranaka iz Crne Gore“.\n„Nije prvi put da albanski političari najavljuju otcjepljenje crnogorskih teritorija i njihovo pripajanje Albaniji, a koliko su ozbiljni u namjerama govori i skorašnja najava gradnje auto-puta Šenđin—Velipoja, čija bi se trasa spojila sa Ulcinjom. Takva velikoalbanska politika je zajednička za sve političare tog naroda u Crnoj Gori, bez obzira na njihovo režimsko ili opoziciono pozicioniranje. Pomenuto ćutanje montenegrinskog režima na sada već obznanjene velikoalbanske težnje samo je pokazatelj ograničenog suvereniteta aktuelne crnogorske države, koju inostrani centri moći, zarad nekih njima znanih ciljeva, cenzurišu i stopiraju tokom obavljanja poslova od nacionalnog interesa. Štaviše, takvo ćutanje je upravo manifestacija ’sindroma inferiorne zavisnosti‘“, podvlači Vukićević.\nDa li je moguća „korektna podela“ Kosmeta\nDa je politika Tirane i Prištine na stvaranju ’Velike Albanije‘ očigledna i maksimalistička“, smatra i analitičar Vojin Grubač. On za Sputnjik dodaje da se sve odigrava uz podršku administracije SAD, kao i da se u tom smislu mogu vidjeti „agresivne teritorijalne pretenzije prema Srbiji, Crnoj Gori i (Sjevernoj) Makedoniji“.\nAko je već došlo vrijeme da se te stvari rešavaju, Grubač ističe da je to moguće učiniti, ali „samo na korektnim osnovama“.\n„Mišljenja sam da se teritorija Kosmeta mora podijeliti korektno, a to je da Srbima pripadne 51 odsto, a Albancima 49 odsto te teritorije. To je svojevremeno bio predlog Francuske i Njemačke, uz podršku Rusije, koji je predočen Beogradu 1998. godine“, podsjeća Grubač, koji dodaje da bi u tom slučaju moralo doći i do razmjene teritorija, ali ne na način kako to zamišljaju albanski ideolozi.\n„Naime, pravedno bi bilo da se gubitak 49 odsto teritorije Kosmeta kompenzuje predajom dijela teritorije Albanije od Bojane do Drima Crnoj Gori i Srbiji. Sporno bi moglo biti pitanje Skadra, koji bi trebao ući u tu kompenzaciju i razmjenu teritorija, te pripasti Crnoj Gori“, smatra on.\n„Dakako, albanskim ideolozima velikodržavlja se to neće svidjeti, ali to je samo njihov problem, jer u perspektivi, kako se geostrateški situacija bude mijenjala, može im se desiti da ne dobiju ni pedalj Kosmeta, pa i da izgube dio teritorija Albanije, po istom principu po kojemu su posezali za tuđim teritorijama. Da se to ne bi desilo, potrebno je stvarima pristupiti obostrano korektno. Jer nikome nisu potrebni progoni bilo koga i bilo gdje, mada znamo da svaka batina ima dva kraja“, zaključuje Grubač.\nSandžak, Kosovo i Metohija, Crna Gora


autor: Gorica Nikolin/ 021.rs 13.02.2018 239 pregleda 0\nDeca zaposlenih na Poljoprivrednom fakultetu u Novom Sadu oslobođena su plaćanja školarine, a ustupke ima i preduzeće „Nove tehnologije u poljoprivredi“, koje dobija poslove mimo javnih nabavki, utvrdio je Državni revizor.\nIpak, Poljoprivredni fakultet u Novom Sadu osporava većinu zaključaka Državne revizorske institucije i poručuje – sve smo radili u skladu sa zakonom i imamo dokaze, piše portal 021.rs.\n„Nove tehnologije u poljoprivredi“\nPoljoprivredni fakultet osnovao je 2016. godine sopstveno društvo sa ograničenom odgovornošću pod nazivom „Nove tehnologije u poljoprivredi“, sa osnovnom delatnošću, kako ime i sugeriše, istraživanja i eksperimentalni razvoj u biotehnologiji.\nMeđutim, u osnivačkom statutu ovog društva navedeno je da se ono u suštini bavi svim mogućim poslovima: od trgovine do konsultantskih delatnosti, izdavanjem časopisa, pravnim poslovima, keteringom, odnosima s javnošću i komunikacijama, arhitektonskom delatnošću, istraživanjem tržišta, a mogu čak i da čiste zgrade i održavaju okolinu, te da se bave lizingom. To nije sve – preduzeće može da obavlja i druge delatnosti, uključujući i spoljnotrgovinsku.\nSuštinski, fakultet je uložio dva miliona dinara i osnovao preduzeće nad kojim vrši nadzor, 100 odsto je u vlasništvu i preko njega obavlja mnoge poslove, bez zakonske obaveze da primenjuje javne nabavke, jer Zakon o javnim nabavkama dozvoljava izuzeće ako se nabavka sprovodi putem firme nad kojom se vrši nadzor.\nDRI je zaključio da je Poljoprivredni fakultet koristio ovo preduzeće kako bi zaključio 173 ugovora, mimo javnih nabavki i sve to platio 28,2 miliona dinara. Na ovaj način je komercijalizovao preduzeće čija primarna delatnost nije trgovina, već nauka. Tako je npr. Poljoprivredni fakultet ovom preduzeću platio i da održavaju zgrade – 12 miliona dinara.\n– Fakultet je na ime plate zaposlenima u preduzeću „Nove tehnologije u poljoprivredi“ isplatio iznos od 4,7 miliona dinara, što je za 486.000 dinara više od iznosa osnovne zarade koja je definisana ugovorima o radu zaključenim između preduzeća i zaposlenih. Obračun plate vršen je na osnovu rešenja kojima je direktor „Novih tehnologija u poljoprivredi“ propisivao iznos neta zarade za tekući mesec i na taj način je vršio uvećanje osnovne mesečne zarade utvrđene ugovorima o radu – zaključio je, između ostalog državni revizor.\nDekan Poljoprivrednog fakulteta u Novom Sadu Nedeljko Tica kaže za 021.rs da, suštinski, fakultet nije radio ništa nezakonito i da osnova za reakciju revizora nema. Ovo preduzeće pomaže fakultetu da brže nabavi sve ono što im je potrebno za rad, bez bojazni da će, zbog dugih postupaka javnih nabavki, neka delatnost fakulteta morati da trpi.\n– „Nove tehnologije u poljoprivredi“, u čijem kapitalu Fakultet učestvuje sa 100 odsto, u toku 2016. godine je u poslovnim odnosima sa Fakultetom ostvarilo prihod u iznosu koji je veći od 80 odsto ukupnih prihoda. U 'Novim tehnologijama u poljoprivredi' nema učešća privatnog kapitala koji ima odlučujući uticaj na donošenje odluka, odnosno sprečavanje donošenja odluka, u skladu sa važećim propisima, odnosno postoji 100 odsto učešće Fakulteta kao ustanove, odnosno Fakultet ima apsolutni odnosno presudan uticaj na strateške ciljeve i na donošnje važnih odluka ovog pravnog lica. Fakultet je od 'Novih tehnologija' nabavljao robu i usluge po cenama koje su niže ili na nivou uobičajenih tržišnih cena, što je u toku revizije računovodstvenih izveštaja Fakulteta utvrđeno od strane Državne revizorske institucije – poručuje Tica.\nO tome kako su povlašćena profesorska deca čitajte OVDE.


Leskovački đaci kroz pokaznu vežbu naučili pravila u saobraćaju - juGmedia\nPreko 200 đaka iz osam leskovačkih osnovnih škola danas su na improvizovanom poligonu u gradskom parku održli pokaznu vežbu u okviru završne faze projekta „Bezbedno kroz saobraćaj“.\nĐaci su na improvizovanom poligonu vozili bicikle i rolere i bili realni učesnici u saobraćaju, prevozna sredstva koja koristi ciljna grupa mladih, primenjujući znanje stečeno kroz predavanja i kviz, dok su im članovi sekcije ukazivali na greške, demonstrirali ispravne radnje i podelili simbolične poklone.\nPoligon su uredili učenici Đačkog parlamenta u saradnji sa Sekcijom za bezbednost saobraćaja Tehničke škole „Rade Metalac“, koji su i osmislili projekat finansijski podržan od strane grada Leskovca preko Kancelarije za mlade.\nDirektor Tehničke škole Danko Danković istakao je da na ovaj način žele da daju svoj doprinos u pravovremenoj edukaciji dece o pravilima ponašanja i bezbednom učešću u saobraćaju.\n“U prethodnom periodu učenici su kroz predavanja imali prilike da uče o bezbednosti saobraćaja, da kroz kviz saznaju koji su to saobraćajni propisi, koje su najčešće greške i zablude mladih kada oni postanu vozači. Ovo je najbolji način da se smanje saobraćajne nezgode”, kazao je Danković.\nCilj projekta je edukacija učesnika u saobraćaju starijeg osnovno školskog uzrasta od 5. do 8. razreda, kako da bezbedno i pravilno učestvuju u saobraćaju, odnosno podizanje svesti i stvaranje navika za pravilno i bezbedno učešće u saobraćaju.